“Αυτές που γίναν ένα με τη γη” της Γεωργίας Σκοπούλη | Πανηπειρωτικός Σύλλογος Αγρινίου\n“Αυτές που γίναν ένα με τη γη” της Γεωργίας Σκοπούλη\nΈνα κείμενο από το βιβλίο της Γεωργίας Σκοπούλη Τί τάθελα γώ τα κατσαρά μαλλιά !\nΑριάδνη, 90 χρονών. Λούρος, Πρέβεζα.\nΕμείς περάσαμαν κακή ζωή και το Κράτος δεν μας αποζημιώνει. Μας δίνει τριακόσια ευρώ. Τί να τα κάνομε; Δεν θέλεις να φας; να ντυθείς; Εμείς περάσαμαν κακή ζωή, αλλά τώρα που ήρθαν τα καλά να ζήσουμε και μεις λίγο καλύτερα, γεράσαμαν και δεν μπορούμε.\nΉμουν καί αγρότισσα καί γεωπόνος. Αμέσως καταλάβαινα με την πρώτη ματιά τι θέλει το δέντρο. Και λέω στα παιδιά μου, άμα σπούδαζα γεωπόνος θα γινόμουν. Είχα φυτέψει, μόνη μου, εκατόν πενήντα ελιές. Ήμουν παντρεμένη και είχα τα παιδιά μικρά τότε. Τώρα γίναν θερία κλαριά .\nΓεννήθηκα το 1916 στο Πολύβρυσο. Είναι κάτω από το Ζάλογγο. Είχε τρεις-τέσσερις βρύσες και πολύ νερό, πολύ νερό. Εκεί πλέναμαν και τα ρούχα.\nΉμασταν εφτά αδέρφια, τέσσερα αρσενικά και τρεις κοπέλες. Και χήρεψε η μάνα νέα. Πόσο χρονών; Θα σε γελάσω, δεν ξέρω. Εγώ ήμουν η τελευταία. Έξι μηνών τότε.\nΟ πατέρας σκοτώθηκε μόνος του, κατά λάθος. Ήταν χειμώνας, του Αγίου Αθανασίου, και πήγε να κόψει κλαριά για να φάνε τα βόδια που τα είχαμε για τ’ όργωμα. Ανέβηκε στο δέντρο, έκοψε το κλαρί και πέταξε κάτω το μαχαίρι, πού ήταν πολύ μεγάλο, ένα μέτρο περίπου, κι αυτό έπεσε όρθιο. Καθώς κατέβαινε από το δέντρο, γλίστρησε, γιατί ψιλόβρεχε και φόραγε κάτι γρουνοτσάρουχα αντί για παπούτσια, και καρφώθηκε πάνω στο μαχαίρι…\nΠόσο σ’ ήθελα μωρ’ κοπέλα, νάρθεις να ιδείς την ιστορία μας και να την γράψεις! Πότε θάρθει αυτή η κοπέλα; έλεγα…\nΣτο σημείο που συνέβηκε αυτό ήταν ερημιά. Αλλά απ’ εκεί κοντά πέρναγαν δυο κοπέλες μ’ ένα μουλάρι, που είχε έναν κύπρο στο λαιμό. Ο πατέρας γνώρισε από το κουδούνισμα τίνος ήταν το μουλάρι και φώναξε: Ουρανία! Ουρανία! ελάτε δω. Αυτές φοβήθηκαν. Ο πατέρας το κατάλαβε και τους είπε: Είμαι ο μπάρμπα-Δημήτρης. Κίνησαν με το μουλάρι και τι να ιδούν! Το αίμα μούσκεψε τα χορτάρια κι αυτές άρχισαν να φωνάζουν. Κράταγε ακόμη ο πατέρας, και τους είπε να φέρουν το μουλάρι σιμά σε μια πέτρα για ν’ ανέβει. Προτού πεθάνω, έχω να σας πω ετούτο, είπε στα κορίτσια: Να πείτε στα παιδιά μου να μην έχουν μίσος με κανέναν. Μόνος μου σκοτώθηκα. Μετά ανέβηκε μόνος του στο μουλάρι. Δεν άφησε τα κορίτσια να τον βοηθήσουν. Πλημμύρισε το μουλάρι στο αίμα. Και τον παν στο σπίτι. Μόλις τον κατέβασαν πέθανε!\nΉμουν η μικρότερη, κι ο μεγάλος αδερφός μου δώδεκα χρόνια μεγαλύτερος, και τον έλεγα πατέρα. Η μάνα μου ήταν φτωχιά και χήρα. Την σαρακοστή δεν με άρταινε, με κράταγε και μένα, δηλαδή δεν μου έδινε γάλα, τυρί, κρέας. Πέντε-έξι χρονών παιδάκι. Πήγα μια μέρα στα πρώτα μου ξαδέρφια και είδα να τρων γάλα. Α!\nΔιονύσω μάνα… της λέω όταν γύρισα. Τι θες παιδί μου; μου λέει. Γιατί μάνα ο Θωμάς με την τρων γάλα και μένα δεν μου δίνεις; Α, παιδί μου αυτά έχουν πατέρα και συ δεν έχεις. Δεν έχω εγώ τον Σήφη πατέρα; Δεν τον έχεις πατέρα, τον έχεις αδερφό. Πατέρα- πατέρα τον έχω! Κι όταν γύριζε από το στρατό με άδεια, πατέρα-πατέρα τον φώναζα. Μ’ έπαιρνε αγκαλιά και μου έλεγε: Αδερφό μ’ έχεις! Αμέσως μετά η μάνα με πήρε στην αμασκάλη της και με πήγε στον τάλαρο και μ’ άρτυσε, μούδωκε τυρί. Γιατί της κακοφάνηκε που της μίλησα έτσι.\nΤελείωσα το Δημοτικό στο Πολύβρυσο. Ξέρω γράμματα, διαβάζω, τώρα δεν βλέπω, αλλά μπορώ να παίρνω τηλέφωνα. Φτωχικά, βέβαια, περνάγαμε. Η μάνα χωρίς άντρα, χωράφια δεν είχαν, έσπερναν εδώ κι εκεί, όπου νάναι.\nΜόλις μεγάλωσαν τ’ αδέρφια μου τέσσερα αγόρια και τρεις κοπέλες, δουλεύαμε όλοι. Τότε γίναμε νοικοκυραίοι. Βγήκε το Κράτος και μας έδωσε χωράφια κοντά στο Λούρο. Στ’ αγόρια, όταν γύρισαν απ’ το στρατό, έδωσαν από σαρανταπέντε στρέμματα, επειδή υπηρέτησαν στο στρατό. Στις κοπέλες από δεκαπέντε στρέμματα, επειδή ήμασταν ορφανές, για να παντρευτούμε. Και δώδεκα στη μάνα για την συντήρησή της. Φτιάξαμε μεγάλο βιος, γίδια, πρόβατα, γελάδια, γομάρια, μουλάρια. Α! δουλεύαμε πολύ, αφού είχαμαν χωράφια βάναμαν απ’ όλα. Τι καλαμπόκια, τι στάρια, πατάτες, κρεμμύδια, σκόρδα, τα πάντα.\nΠέρασα καλά, και σε γάμους και σε πανηγύρια πηγαίναμε. Όταν ήμουν στο σχολείο, του Αγίου Δημητρίου, πηγαίναμε στο Ζάλογγο, παίρναμε μαζί μας ψωμί, τυρί, αυγά… Εκεί στο Ζάλογγο είχε ωραίο μοναστήρι, με πεντακόσια γιδοπρόβατα, ήταν πλούσιο μοναστήρι, αλλά το κατέστρεψαν. Ποιος; Οι Τούρκοι; Ακριβώς δεν ξέρω να σου πώ, θα σε γελάσω ό,τι και να σου πώ. Μετά βάλαν τ’ αγάλματα με τις γυναίκες που γκρεμίστηκαν από κει για να μην τις πιάσουν οι Τούρκοι, τις Σουλιώτισσες.\nΕκείνον τον καιρό οι κοπέλες δεν πήγαιναν πουθενά χωρίς τους γονείς τους. Έβλεπε τ’ αγόρι κι ανατρίχιαζε. Δεν σήκωνε μάτι, ούτε κι αυτός κοίταζε την κοπέλα. Άπαπαπα! Με τ’ αγόρια καμία σχέση. Μας σκότωναν τ’ αδέρφια. Τώρα; Μη ρωτάς, η σάρα και η μάρα… Κακιά και κείνη η ζωή, αλλά κακίτερη και τούτη. Για τις σχέσεις λέω…\nΉμουν παλιακιά κοπέλα, μ’ άρεγαν όμως και τα τραγούδια και οι χοροί και τα πανηγύρια. Διάολος με μάτια ήμουν. Αλλά και η φαντασία μου ήταν πάντα προς το καλύτερο. Είχα αργαλειό. Έφτιαξα μια προίκα από το πάτωμα μέχρι το ταβάνι! Μαντανίες, φλοκάτες, απλάδια, κουβέρτες χοντρές. Δεν είχαμαν καλοριφέρια και κρυώναμαν. Και τα ρούχα που φοράγαμαν ήταν μάλλινα, υφαντά και πλεχτά. Έπλεκα μπλούζες, ζακέτες, και κότελα –δηλαδή φούστες. Και κάπου-κάπου, Λαμπρή ή Χριστούγεννα θα ψωνίζαμε και κανένα φορεματάκι, όχι πολλά πράματα. Δεν ήταν τα καλούδια που έχουμε τώρα. Για καλά παπούτσια φοράγαμε τσαρούχια κόκκινα με φούντες μαύρες, μεταξωτές. Για βρακιά είχαμαν άσπρα πανιά και τα δέναμαν πίσω μπρος με λουρίδες. Και για την περίοδο βάζαμαν πανιά μικρά, ό,τι βρίσκαμαν. Για ψώνια πάϊναν τ’ αδέρφια ή η μάνα στην Πρέβεζα ή στην Άρτα. Με τα πόδια μέχρι το Λούρο, και από κει πέρναγε ένα παλιό αυτοκίνητο και τους έπαιρνε.\nΕικοσιπέντε χρονών παντρεύτηκα. Από προξενιό. Ήταν απ’ την Κρανιά. Στο χωριό δεν υπήρχαν γαμπροί, γιατί και η μάνα και ο πατέρας ήταν από κει και το χωριό μικρό και όλοι ήμασταν συγγενείς. Όλα ήταν ξαδέρφια μου. Το προξενιό τόκανε ο μπάρμπας μου, αδερφός της μάνας μου. Ο Στέλιος, ο γαμπρός, ήταν πάρα πολύ ωραίος. Όταν εγώ τον είδα τρελάθηκα! Και τον ήξερα, ερχόταν στον μπάρμπα του, τακτικά.\nΌταν θα γινόταν η δουλειά ήρθαν στο σπίτι με τον γαμπρό, δεκαπέντε άτομα. Μπήκαν μέσα, πήγα κι εγώ με το δίσκο, τους χαιρέτησα, τους κέρασα, και μετά από λίγο έφυγαν. Μετά εμείς κάναμαν ένα χαρτί που έλεγε πόση προίκα είχα: Δεκαπέντε στρέμματα, τριανταπέντε σφαχτά γίδια και πρόβατα, κομό, μπαούλα, σιφονιέρες, ταψιά, τηγάνια, κατσαρόλες, απλάδια, φλοκάτες, μαντανίες, στρώσες, ρούχα… Φτιάξαμε τη Νότα, έτσι λέγανε αυτό το χαρτί, και τη στείλαμε να την δουν. Αν τους αρέσει, η Νότα, η προίκα δηλαδή, εντάξει! όλα καλά. Αν όχι, τη γύριζαν πίσω. Έγινε η δουλειά και σ’ ένα χρόνο παντρευτήκαμαν. Ερχούταν και βλεπόμασταν. Όχι να έχουμε αλισβερίσια, όχι βόλτα, άπαπα… Στο σπίτι μόνο και νάναι κόσμος, ποτέ μόνοι! Δεν κοτάγαμαν εμείς να κάνουμε τίποτε, άπαπα…\nΟ γάμος έγινε στην Κρανιά. Με όργανα. Πολύς κόσμος. Κι εγώ με άσπρο νυφικό και πέπλο, και παπούτσια καλά. Έραψα και δεύτερο φόρεμα και μαντό και παλτό. Α! τάχαμαν αυτά, τάχαμαν! Τα ψώνια τα κάναμαν στην Πρέβεζα.\nΑν ήταν η εποχή που είναι τώρα, που γνωρίζονται τα παιδιά με τις κοπέλες, δεν πάϊνα εγώ στην Κρανιά! Τα πράγματα τάδα πολύ ανώμαλα. Από την πρώτη στιγμή που πήγα νύφη, καλά θάταν νάφευγα αμέσως! Όχι, δεν είχα πάει όταν ήμουν αρραβωνιασμένη, και δεν ήξερα πώς ήταν. Δεν μ’ άρεσε ο τόπος, το σπίτι. Δεν μ’ άρεσαν οι άνθρωποι. Βρήκα πεθερά, πεθερό, κουνιάδα δεκαπέντε χρονών. Μέναμε στο ίδιο σπίτι αλλά σε ξεχωριστό δωμάτιο. Εμείς ήμασταν πιό ευγενήδες, θάρχονταν ο φίλος θα ξέραμε πώς να του φερθούμε, πώς να τον περιποιηθούμε. Και πιό καλύτερη ήταν η ζωή μας. Όταν ήμουν αρραβωνιασμένη ήρθε η πεθερά στο σπίτι, ήταν κι αυτή απ’ το Πολύβρυσο, και μου είπε: Παιδί μου, μη κοιτάς τα κατσαρά μαλλιά του Στέλιου! Δεν ζεις εσύ στην Κρανιά. Εσύ είσαι καλομαθημένη. Αλλά πού ν’ ακούσω εγώ! Το Στέλιο να πάρω εγώ και ας είμαι σε μια καλύβα…\nΑλλά “μετά έρχονται τα π’λιά”, που λέει και η παροιμία. Μετά έρχεται ο νους και καταλαβαίνεις. Λες καμιά φορά “παπούτσι από τον τόπο σου κι ας είν’ και μπαλωμένο”. Και είναι και σωστό. Τι τάθελα εγώ τα κατσαρά μαλλιά; Eνώ δεν είχα τάλλα; Τους ανθρώπους, τα πανηγύρια, το καλό το φαγοπότι, τα ρούχα τα καλά; Ήμασταν αλλιώς, άλλη ζωή. Αυτά τα περίχωρα, από το ποτάμι και πέρα, δεν τάχαμε και σε τόσο υπόληψη, δεν είναι σαν και μάς. Εγώ όμως πήγα.\nΛοιπόν, παντρεύτηκα τον Οκτώβριο. Τον Μάη καήκαμε. Ήταν ο πόλεμος. Ογδόντα σπίτια κάηκαν στην Κρανιά. Εδώ, απ’ το Λούρο, παραπονέθηκαν στους Γερμανούς ότι οι Κρανιώτες τους κλέβουν τα ζώα. Έρχονταν οι Γερμανοί και πέταγαν φωτοβολίδες. Ήρθε εντολή να φύγουμε. Θα σας κάψουν, κίνδυνος μεγάλος, είπαν. Μόνο νερό πήραμε και από ρούχα ό,τι είχαμε επάνω μας. Πριν φύγουμε, είχαμε φκιάξει καταφύγιο κάτω στο υπόγειο του σπιτιού μας. Είχαμε σκάψει, με την κουνιάδα μου, και κρύψαμε ένα δικό της κι ένα δικό μου μπαούλο με τα πιο καλά μας πράγματα. Όμως δεν τα σκεπάσαμε καλά. Δεν είχαμε πολύ χώμα, και κάηκαν κι αυτά όπως όλα τ’ άλλα: Λάδια, κρασιά, τυριά, τα πάντα. Και η προίκα ολόκληρη. Εμείς μέρα-νύχτα φεύγαμε όσο γινόταν πιο μακριά…\nΣε πέντε μέρες, ένα βράδι, πήγε ο Στέλιος στο χωριό, είχαν φύγει οι Γερμανοί, τα βρήκε όλα καμένα. Βγαίνω κι εγώ με την συνυφάδα σε μια ραχούλα, κοιτάμε κάτω δεν φαινόταν κανένας. Ένα κι εμείς το παίρνουμε για κάτω. Πήγα και βρήκα το Στέλιο, έξω από το καμένο σπίτι. Καθόταν στεναχωρημένος, με τα μάτια κατακόκκινα. Κάθομαι δίπλα, του χαϊδεύω το κεφάλι και του λέω: Μη στεναχωριέσαι. Εμείς νάμαστε καλά και θα τα φκιάξουμε πάλι. Ούτε μούπε τίποτα, ούτε κι εγώ του είπα. Αυτός δεν μίλαγε καθόλου. Πάω στο καταφύγιο. Τι να δω! Μια λουρίδα μισοκαμένη από την καλύτερη μαντανία, που την κένταγα, στον αργαλειό, ένα ολόκληρο μήνα! Βάζω μια φωνή μέχρι τον ουρανό! Μαζεύτηκαν οι γυναίκες: Στέλαινα, Στέλαινα, μην κάνεις έτσι… Δεν θέλω κανέναν, έλεγα, μόνο τη μάνα και τ’ αδέρφια μου που τάφτιαχναν… Ο κόσμος έλεγε: Πώς δεν αυτοκτόνησε αυτή η γυναίκα! Τόση προίκα! Και νιόπαντρη! Μη το συζητάς, κοπέλα μου, πολύ βιο, πολύ βιο. Και δεν μας αποζημίωσαν ποτέ και για τίποτε…\nΠέρασε ένας χρόνος και ήρθαμε στο Λούρο, να κάτσουμε δω. Ο Στέλιος ήταν ράφτης, νοίκιασε ένα μαγαζάκι κι έβαλε τη μηχανή μέσα. Βρήκαμε κι ένα παλιοσπιτάκι για να μείνουμε. Φτώχεια. Φτώχεια, σου λέω. Είχαν καεί τα πάντα. Να μην τα θυμάμαι αυτά. Δεν θέλω! Ο Στέλιος δούλευε στο μαγαζί κι όλες τις ευθύνες του σπιτιού τις ανέλαβα εγώ. Και ήμουν και γκαστρωμένη στην πρώτη κοπέλα! Μου πέθανε. Κορυφαία πλεμονία. Είχαμε γιατρό τότε εδώ, τον Λογοθέτη απ’ τα Λέλοβα, δεν μπόρεσε να την σώσει. Κρύωσε το μωρό, ερχόταν μουσαφίρηδες κι άφηναν την πόρτα ανοιχτή. Άντε εγώ να τους περιποιηθώ πέρα-δώθε, δεν έβαζα σημασία, αλλά και το σπίτι ήταν ένα παλιοκάλυβο με χίλιες τρύπες…\nΔούλεψα σκληρά. Φύλαξα πρόβατα, κατσίκια, γουρούνια, κότες, και τί δεν φύλαξα! Πώς να μεγάλωνα τέσσερα παιδιά; Ευτυχώς τα ζώα ήταν κοντά στο σπίτι, είχα ένα καλύβι εκεί κοντά. Θέριζα, σκάλιζα, πήγαινα μια ώρα με τα πόδια και άλλη μία να γυρίσω. Όταν μεγάλωσαν λίγο τα παιδιά τ’ άφηνα μόνα τους, και είχε την έννοια κι ο Στέλιος. Αυτός δεν μάλαζε τίποτε στο σπίτι, ούτε μαγείρεμα ούτε τίποτε. Όλα μόνη μου. Εγώ είχα απ’ όλα: αγκινάρες, λάχανα, πατάτες, ντομάτες, κολοκύθια, τι ήθελε η καρδιά σου! Ήμουν πολύ άξια και πολύ έξυπνη γυναίκα και μ’ άρεγαν όλα. Ήθελα να τάχα όλα! Δεν μούλειπε τίποτε. Νερό στο σπίτι δεν είχαμε. Βάλε πόσο νερό έπρεπε να κουβαλάω από τα πηγάδια! Να πλύνω, να μαγειρέψω, να ξεσκατώσω τέσσερα παιδιά! Η πλάτη μου είχε πάθει μεγάλη ζημιά. Έπαθα και ξηρά πλευρίτη από το βάρος και από το νερό που χυνόταν απάνω μου κάθε μέρα. Τυραγνιστήκαμαν πολύ. Όλος ο κόσμος τυραγνίστηκε. Με τα λυχνάρια ήμασταν, φώτα δεν είχαμαν. Πηγαίναμαν για ξύλα στο βουνό και τα φορτώναμαν στο κορμί. Το ζαλίκι μέχρι κει πάνω! Άλλες φορές, πολλές γυναίκες μαζί κόβαμαν ξύλα με το τσεκούρι, στο παραλίβαδο απέναντι από το Λούρο, για το τζάκι, και το μαγείρεμα. Αυτά τα φορτώναμε στα τρακτέρ και πληρώναμε για την μεταφορά.\nΤα παιδιά μου τα μεγάλωσα καλά, ποτέ δεν έμειναν νηστικά, ποτέ δεν ήταν βρώμικα και απεριποίητα. Μολογάει ο Λούρος για την καθαριότητά τους… Και μεγάλωσαν. Τα δυο σπούδασαν κιόλας και τα άλλα δύο έχουν καλές δουλειές. Και παρακαλάω νάναι αυτά καλά με τις οικογένειές τους. Εγώ γέρασα. Καλά είμαι, έρχονται τα βλέπω, και το χειμώνα πάω στην κόρη μου στα Γιάννενα.\nΜε τον άντρα, όχι! Δεν πέρασα καλά. Έτσι που τον έβλεπα, έμοιαζε σαν Άγιος. Δεν ήταν. Είχε ζήσει και στην Αθήνα, όπου έμαθε να ράβει, και στην Πρέβεζα. Ήταν πιο εξελιγμένος από μένα. Αλλά κι εγώ ήμουν πιο εξελιγμένη από τις άλλες γυναίκες. Στο Πολύβρυσο μ’ είχαν σαν την καλύτερη απ’ όλο το χωριό! Όμως δεν με λογάριαζε! Δεν συμφωνάγαμαν. Εγώ ήμουν πιο έξυπνη και του έλεγα έτσι κι έτσι, αυτός έλεγε όχι. Ήθελε να γίνεται το δικό του. Δεν λέω, λοξοκοίταγε κιόλας… Όμως δεν μ’ άφηνε να πάω πουθενά. Να μην με δει χτενισμένη και ωραία ντυμένη, όπως ήμουν από τη μάνα μου μαθημένη!. Μούφερνε τους μουσαφιραίους χωρίς να με\nειδοποιεί, για νάχω πιο συμμαζεμένο το σπίτι, να ντυθώ κι εγώ, να φτιαχτώ. Οι μουσαφιραίοι να φάνε θέλουν, δεν θέλουν να ιδούν, έλεγε.\nΕγώ δεν κοίταξα το μυαλό. Κοίταξα τα νιάτα, την ομορφιά. Τα κατσαρά μαλλιά…\nΗ Γεωργία Σκοπούλη γεννήθηκε το 1950 στην Πεδινή Ιωαννίνων όπου και ζει από το 1989. Ασχολήθηκε με τη δημοσιογραφία περισσότερο απο είκοσι χρόνια.Το βιβλίο της » Αυτές που γίναν ένα με τη γη» κυκλοφόρησε το 2007 από τις εκδόσεις Δωδώνη.\nΜε τις 68 συμπρωταγωνίστριες της Γ.Σκοπούλη στο βιβλίο «Αυτές που γίναν ένα με τη γη» ταξιδέψαμε και εμείς μέσα από τις αφηγήσεις τους στο παρελθόν. Στο παρελθόν που ανασκαλεύτηκαν μνήμες, θυμηθήκαμε τις ιστορίες των δικών μας ανθρώπων. Μνήμες που τις κρύβαμε βαθιά μέσα μας γιατί όταν τις φέρναμε στο νου μας λύπη μας έφερναν για το πόσο δύσκολη ήταν η ζωή των γυναικών εκείνη την εποχή και για το πόσο υπέφεραν.\nΜε το ταξίδι αυτό, μάθαμε περισσότερες λεπτομέρειες μέσα από τις αυτοβιογραφίες των γυναικών, για τη θέση της γυναίκας, τις ασχολίες της, τους παιδεμούς μέσα από τα ιστορικά γεγονότα της εποχής που τα μετατρέπουν σε προσωπικά τους ανθρώπινα δράματα.\nΤο βιβλίο της Γ.Σκοπούλη περιλαμβάνει εξήντα οκτώ (68) λαϊκά αυτοβιογραφικά, «αφηγήσεις γυναικών της Ηπείρου» για ένα διάστημα μισού αιώνα περίπου. «Οι αφηγήσεις δόθηκαν από το 2004 έως το 2006 και περιέχουν μαρτυρίες για τον τρόπο που οι άνθρωποι γεννιόνταν, παντρεύονταν, τρέφονταν, πέθαιναν και ζούσαν τις δύσκολες μέρες της ειρήνης και του πολέμου.»\nΕπίσης άλλα έργα της συγγραφέας είναι ‘‘μα πρέπει να έχεις κάτι να πεις» και «Ο Γιατρός» από τις εκδόσεις Δωδώνη τα οποία η κυρία Σκοπούλη τα δώρισε στην βιβλιοθήκη του συλλόγου Ηπειρωτών Αγίων Αναργύρων και την ευχαριστούμε ιδιαίτερα για την στήριξή της.


Φθηνές πτήσεις από Μέριλαντ στη Skyscanner\nΦθηνές πτήσεις από Μέριλαντ\nΕννοείτε πτήσεις σε Μέριλαντ ;\nΗ Skyscanner είναι απλή και γρήγορη. Και η χρήση της είναι δωρεάν! Συγκρίνετε χαμηλά κόστη πτήσεων και, στη συνέχεια, κάντε απευθείας κράτηση αεροπορικών εισιτηρίων από Μέριλαντ κάνοντας κλικ σε ιστότοπους ταξιδιωτικών γραφείων και αεροπορικών εταιρειών.\nΨάξτε τις ακόλουθες προσφορές πτήσεων ή χρησιμοποιήστε το πλαίσιο αναζήτησης για να πληκτρολογήσετε τις ημερομηνίες του ταξιδιού σας και αφήστε μας να σας βρούμε αεροπορικά εισιτήρια από Μέριλαντ ή προς οποιονδήποτε προορισμό θέλετε.\nΔημοφιλείς πτήσεις από Μέριλαντ προς...\nΑναχώρηση από Μέριλαντ\nΑεροδρόμια στην περιοχή Μέριλαντ Πετάει προς Μέριλαντ


Κορωνοϊός-Ελλάδα: 28 νέα κρούσματα - 3964 συνολικά (πίνακες)\nΚορωνοϊός-Ελλάδα: 28 νέα κρούσματα – 3964 συνολικά (πίνακες)\nΟ ΕΟΔΥ ανακοίνωσε 28 νέα κρούσματα του κορωνοϊού στη χώρα μας.\nΤα στοιχεία που παρουσιάζονται αφορούν περιστατικά από την επιδημιολογική επιτήρηση της νόσου από το νέο κορωνοϊό (COVID19), με βάση τα δεδομένα που έχουν δηλωθεί στον ΕΟΔΥ και καταγραφεί μέχρι τις 17 Ιουλίου 2020 (ώρα 15:00). Τα νέα εργαστηριακά επιβεβαιωμένα κρούσματα της νόσου είναι 28, εκ των οποίων τα 12 εντοπίστηκαν κατόπιν ελέγχων στις\nπύλες εισόδου της χώρας. Ο συνολικός αριθμός των κρουσμάτων ανέρχεται σε 3964 (ημερήσια μεταβολή +0.7%), εκ των οποίων 54.8% άνδρες.\nΟι νέοι θάνατοι ασθενών με COVID-19 είναι 1, ενώ από την έναρξη της επιδημίας έχουν καταγραφεί συνολικά 194 θάνατοι. Η μέση ηλικία των ασθενών που απεβίωσαν είναι 76 έτη. Ο αριθμός των ασθενών που νοσηλεύονται διασωληνωμένοι είναι 12 (91.7% άνδρες). Η ημερήσια κατανομή των επιβεβαιωμένων κρουσμάτων είναι η ακόλουθη (η γραμμή παριστάνει την συνολική, αθροιστική κατανομή των κρουσμάτων).\nΑπό την 1η Ιανουαρίου 2020 μέχρι σήμερα, στα εργαστήρια που διενεργούν ελέγχους για τον νέο κορωνοϊό (SARS-CoV-2) και που δηλώνουν συστηματικά στον ΕΟΔΥ το σύνολο των δειγμάτων που ελέγχουν (θετικά και αρνητικά), έχουν συνολικά ελεγχθεί 402672 κλινικά δείγματα, εκ των οποίων τα 6120 (1.5%) ήταν θετικά στον κορωνοϊό (συμπεριλαμβάνονται και περισσότερα από ένα δείγματα ανά άτομο που ελέγχθηκε).


Σάλος με το νέο βίντεο-κλιπ της Μαντόνα | Euronews\nΑπό Ιωάννης Καράγιωργας • ανανεώθηκε πριν: 28/06/2019\nΓια άλλη μία φορά, η Μαντόνα κάνει αυτό που ξέρει καλύτερα: προκαλεί την παγκόσμια συζήτηση μέσω των στίχων και του βίντεο κλιπ του νέου της τραγουδιού.\nΤο τραγούδι με τίτλο «Ο έλεγχος του θεού» καλεί τον κόσμο να ξυπνήσει σε σχέση με την ένοπλη βία στις Ηνωμένες Πολιτείες.\nΉδη έχει ξεκινήσει θερμός διάλογος στα social media με την πλειοψήφια των fan, να αποθεώνει τη Μαντόνα για το μήνυμα που θέλει να περάσει.\nΟ guardian γράφει πως η Μαντόνα απευθύνει μία ευθεία έκκληση για έλεγχο των όπλων τόσο με τους στίχους όσο και με το βίντεο του τραγουδιού της.\nΤο διάσημο Rolling Stone έγραψε πως η Μαντόνα με το νέο της βίντεο υπογραμμίζει τις καταστροφικές συνέπειες της ένοπλης βίας. Συμπληρώνει δε πως το βίντεο κλιπ δείχνει από τη μία την διασκέδαση του χορού και από την άλλη την βαρβαρότητα των μαζικών δολοφονιών.\nΑπό την άλλη, η Πέισενς Κάρτερ, που βίωσε τους πυροβολισμούς σε κλαμπ του Ορλάντο το 2016, έγραψε στο twitter πως δεν πρέπει να δουν το βίντεο όσοι έχουν επιζήσει από τέτοια γεγονότα.\nΣυμπλήρωσε ότι δεν μπορούσε να το δει μετά από 45 δευτερόλεπτα και παρά το γεγονός πως σέβεται την προσπάθεια της Μαντόνα να προβάλλει αυτό το θέμα, ενοχλήθηκε καθώς θεωρεί ότι πρέπει να υπάρχει σεβασμός απέναντι στα θύματα.\nΤο αμερικανικό κίνημα κατά της ένοπλης βίας ευχαρίστησε δημοσίως τη Μαντόνα για την υποστήριξη στην προσπάθεια που γίνεται για να περάσουν νόμοι που θα βάλουν τέλος στην ένοπλη βία.\nΤο μουσικό σάιτ idolator χαρακτήρισε το εν λόγω βίντεο κλιπ ως το πλέον φιλόδοξο στην καριέρα της Μαντόνα. Μια 8λεπτη έκκληση για μεταρρύθμιση στο ζήτημα των όπλων.\nΗ ίδια η Μαντόνα παρουσίασε την 14η δισκογραφική της δουλειά με ένα tweet όπου τόνισε πως ήρθε η ώρα να ξυπνήσει ο κόσμος. Να τιμήσει τα θύματα των επιθέσεων απαιτώντας τον έλεγχο των όπλων και να κάνει ο καθένας ό,τι μπορεί για να σταματήσει η ανεξέλεγκτη ένοπλη βία.


Με εντυπωσιακό τρόπο έκανε το ντεμπούτο της η “VIVERE PRO events” • K2l Magazine\nΜε εντυπωσιακό τρόπο έκανε το ντεμπούτο της η “VIVERE PRO events”\nΜε εντυπωσιακό τρόπο έκανε το ντεμπούτο της η “VIVERE PRO events” της οποίας η πρώτη εκδήλωση, αφιερωμένη στην Ημέρα της Γυναίκας, σημείωσε μεγάλη επιτυχία, αφού δεκάδες ήταν οι γυναίκες, αλλά και ορισμένοι άντρες, που έσπευσαν να μυηθούν στα μυστικά της μεταμόρφωσης και της αναγέννησης.\nΗ εκδήλωση «Γυναίκα – Μεταμόρφωση – Αναγέννηση» έγινε το απόγευμα της Κυριακής, 6 Μαρτίου, στο ξενοδοχείο “Mediterranean” της Ρόδου. Πέντε γυναίκες από διαφορετικούς επαγγελματικούς χώρους, η ηθοποιός Μαρία Κορινθίου, η αισθητικός – κοσμητολόγος Μαρία Δημητραδιού, η image consultant Μάγδα Καζόλη, η συγγραφέας Αναστασία Κορινθίου και η ψυχολόγος – ψυχοθεραπεύτρια Ήρα Λουτσιού, έδωσαν η κάθε μια το δικό της περιεχόμενο στο θέμα, είτε μέσα από βιωματικές εμπειρίες, είτε με συμβουλές και τρόπους με τους οποίους μπορεί κανείς, γυναίκα ή άντρας, να κάνει το restart που έχει ανάγκη σε κάποιο στάδιο της ζωής του.\nΠαρέστησαν η βουλευτής Δωδεκανήσου, Μίκα Ιατρίδη, ο Αντιπεριφερειάρχης Πολιτισμού Δωδεκανήσου, Χρήστος Μπάρδος, ο πρόεδρος του Εμπορικού Συλλόγου Ρόδου και ιδιοκτήτης της Auto Center, Νίκος Κωστάκης, η υπεύθυνη του Δικτύου Aegean Cuisine και μέλος του Δ.Σ. του Επιμελητηρίου Δωδεκανήσου, Μαριτάνα Αλακιώτου-Ανθοπούλου, η Διευθύνουσα σύμβουλος του ΚΕΚ Γεννηματάς Βάνα Αγγελοπούλου – Μανωλάκη, εκπρόσωποι των πολιτιστικών συλλογών και συλλόγων γυναικών του νησιού. Το «παρών» έδωσαν επίσης ο πλαστικός επανορθωτικός χειρουργός και επιστημονικός υπεύθυνος των ιατρείων Luxurious Medical Aesthetics Λευτέρης Δημητραδιού, ο ιδιοκτήτης του Le Bouquet – Limnos, Γιάννης Λήμνος, η ιδιοκτήτρια του Calceis Pennatis, Ρούλα Μπεκάκου, ο ιδιοκτήτης του ομίλου μέσων μαζικής επικοινωνίας Matsis Group , Σταύρος Μάτσης, η συγγραφέας Χαρά Μαρακατζίνου και πολύς κόσμος. Θερμό χαιρετισμό έστειλε η Θάλεια Γεωργά, πρόεδρος του Δωδεκανησιακού Συλλόγου Αυτοάνοσων Νοσημάτων Αρθρίτιδας & Λύκου «ΘΑΛΕΙΑ».\nΗ ψυχολόγος – ψυχοθεραπεύτρια Ήρα Λουτσιού, στην ομιλία της ανέφερε μεταξύ άλλων:\n«Αναγέννηση για μένα σημαίνει αλλαγή του εαυτού μας στο όνειρο της ζωής μας. Σε όσους έχουν αμφιβολίες για το κέρδος της αλλαγής, θα πω ότι όλοι έχουμε δικαίωμα σε μία ζωή με αγάπη και απόλαυση, με το να μη θεωρούν οι άνθρωποι δεδομένη μία ζωή γεμάτη άγχος, θλίψη και φόβο γιατί σαφέστατα η ζωή είναι αλλιώς, απλώς δεν την έχουν βιώσει και δεν την ξέρουν και για αυτό θεωρούσαν ότι δεν υπήρχε. Όμως υπάρχει».\nΣυγκινητική ήταν η κατάθεση ψυχής της συγγραφέως Αναστασίας Κορινθίου, η οποία μετά από πολλά χρόνια διαμονής στη Ρόδο, οι συνθήκες και τα γεγονότα, την οδήγησαν στην απόφαση να εγκαταλείψει το νησί, «για μια πόλη που δύσκολα δίνει ευκαιρίες και δεν συγχωρεί». Μίλησε για το ξεκίνημα της ζωής της στην Αθήνα από το μηδέν, για να καταλήξει ότι, για την ίδια, «αναγέννηση σημαίνει συγχώρεση για όλους εκείνους που μας πρόδωσαν σε κάποια στιγμή της ζωής μας, αλλά κυρίως συγχώρεση προς τον ίδιο μας τον εαυτό. Συγχώρεση, αλλαγή, επανεκκίνηση».\nΞεχωριστό τόνο έδωσε στην εκδήλωση η ηθοποιός Μαρία Κορινθίου, η οποία μίλησε για τη θεατρική παράσταση «Τζόρνταν» που, όπως είπε, της άλλαξε τη ζωή. Η ηθοποιός υποδύεται την τραγική ηρωίδα Σίρλεϋ Τζόουνς, σε έναν από τους πιο δύσκολους γυναικείους μονολόγους του σύγχρονου θεάτρου, που βασίζεται σε αληθινή ιστορία και για τον οποίο έχει εισπράξει εξαιρετικές κριτικές. «Δέθηκα μαζί της. Αυτός ο ρόλος είναι πια κομμάτι μου» είπε για την Σίρλεϋ, που η κακοποίηση την οδήγησε σε δολοφονία του παιδιού της, σαν σύγχρονη Μήδεια. Απευθυνόμενη στο κοινό που την παρακολουθούσε, συνέστησε σε όλους να σκέφτονται τα όνειρά τους, λέγοντας πως «είμαστε ό,τι σκεφτόμαστε».\nΗ δεύτερη ενότητα της εκδήλωσης περιλάμβανε την παρουσίαση των σύγχρονων θεραπειών αισθητικής, από την αισθητικό- κοσμητολόγο Μαρία Δημητραδιού του Medi Aesthetics.\n«Το να θέλει μια γυναικά να παραμείνει όμορφη και να προσπαθεί να διατηρήσει ακέραιη την εμφάνιση της είναι ένδειξη πολιτισμού . Η αισθητική είναι πολιτισμός. Ο πολιτισμός την προάγει και η αισθητική τον πολιτισμό είναι μια σχέση αμφίδρομη . Η γυναίκα του σήμερα μπορεί να διατηρήσει και να βελτιώσει εφόσον θέλει την εμφάνιση της και να νιώθει ακόμα ομορφότερη. Είναι θέμα αντίληψης να καταλαβαίνεις ότι κάτι που διορθώνεται μπορείς να το διορθώσεις και κάτι που βελτιώνεται να το βελτιώσεις είτε είσαι άντρας είτε γυναίκα» ανέφερε στην ομιλία της.\nΙδιαίτερη ήταν η παρουσία στην εκδήλωσης της Μάγδας Καζόλη, image consultant and personal stylist, του House of Colour, που με πολύ παραστατικό τρόπο, έδειξε την συμβολή των χρωμάτων στην διαδικασία της μεταμόρφωσης. Όπως εξήγησε, «τα χρώματα έχουν τεράστια δύναμη. Τα σωστά για εμάς χρώματα, μας κάνουν να φαινόμαστε πιο ξεκούραστοι, ενεργητικοί, δυναμικοί, υγιείς και φρέσκοι. Ταυτόχρονα, μπορούν να απογειώσουν τη διάθεσή μας και να μας γεμίσουν αυτοπεποίθηση καθώς είμαστε πάντα “ορατοί” και ξεχωριστοί. Ένα ακόμα σημαντικό όφελος είναι, ότι μας προσδίδουν κύρος και αξιοπιστία για να έχουμε τον σωστό αντίκτυπο την κατάλληλη στιγμή. Δουλειά μου είναι ν’ ανοίξω το πορτάκι και να δείξω το μονοπάτι γι’ αυτή τη μαγική πορεία εξέλιξης, αναγέννησης και μεταμόρφωσης. Αυτό ακριβώς συμβαίνει όταν ανακαλύψουμε, αποδεχτούμε, αγαπήσουμε και προβάλουμε τον αυθεντικό εαυτό μας».\nΣτην οργάνωση παραγωγής ο Τάκης Μουζάκης. Η Αργυρώ Χρυσάνθου του Rhodes Photolab είχε την φωτογραφική κάλυψη της εκδήλωσης.\nΗ θερμή υποδοχή της “VIVERE PRO events” και της πρώτης εκδήλωσης, αποτυπώθηκε σε έμπρακτη στήριξη από τους διακεκριμένους χορηγούς , που δίπλα της έβαλαν και τη δική τους σφραγίδα:\nAuto Center Kostakis Nikolaos\nCalceisPennatis που έντυσε την Μαρία Κορινθίου\nLe Bouquet – Limnos\nΕκδόσεις Υδροπλάνο Acandia Hotel,\nΜάνος Φεσάκης – Satinart Design\nGeorgia Simou – Make up Artist\nMatsis Media Group\nΕνημερωθείτε για τις εκδηλώσεις και τις δραστηριότητες της VIVERE PRO events, από το site http://viverepro.gr/ . Σε λίγες μέρες, σε πλήρη λειτουργία.\nΠροηγούμενο άρθροΤο πιο πετυχημένο σχήμα της χρονιάς σε Κύπρο και Ελλάδα επέστρεψε!\nΕπόμενο άρθροΛαμπερό Opening Party για τη νέα κλινική πλαστικής χειρουργικής και αισθητικής ιατρικής “Face and body clinic”


Ο φόβος το έστρωσε στη Νέα Υόρκη | Νόστιμον ήμαρ\nΌταν μάλιστα έπεσαν και οι πρώτες νιφάδες αποφασίστηκε η διακοπή λειτουργίας του μετρό –για πρώτη φορά στα 110 χρόνια της ύπαρξής του– το οποίο μεταφέρει καθημερινά έως και τέσσερα εκατομμύρια επιβάτες. Ολα ήταν έτοιμα για τη μεγαλύτερη χιονοθύελλα στην ιστορία της Νέας Υόρκης. Όλα, εκτός από την ίδια τη χιονοθύελλα, η οποία σαν τον Γκοντό του Μπέκετ αποφάσισε να μην έρθει στο ραντεβού της.\nΚανένας φυσικά δεν υποστηρίζει ότι ο δήμαρχος και ο κυβερνήτης της Πολιτείας της Νέας Υόρκης κάθισαν σε ένα τραπέζι και σχεδίασαν μια επιχείρηση πανικού για να τρομοκρατήσουν τους πολίτες τους. Η αντίδρασή τους όμως είναι απόλυτα συμβατή με τις εικόνες υστερίας που προωθούν τα μέσα ενημέρωσης σε κάθε μεγάλο γεγονός.\nΤο 2013 ο θάνατος τριών ανθρώπων από την τρομοκρατική επίθεση στον μαραθώνιο της Βοστόνης ήταν αρκετός για να προκαλέσει τη μεγαλύτερη κινητοποίηση αμερικανικών στρατευμάτων που έχει παρατηρηθεί στο εσωτερικό της χώρας, πιθανότατα από την εποχή του εμφυλίου πολέμου. Η εμφάνιση ελάχιστων κρουσμάτων του ιού Εμπολα σε αμερικανικό έδαφος οδήγησε σε τέτοιο βαθμό υστερίας ώστε αμερικανικά δίκτυα όπως το FOX να υποστηρίζουν ότι μαχητές του Ισλαμικού Κράτους ίσως αρχίσουν να εισέρχονται παράνομα από τα σύνορα μεταφέροντας τον ιό!\nΗ αντίδραση των αρχών όμως είναι απόλυτα συμβατή και με τη λειτουργία του λεγόμενου κράτους–γκουβερνάντα, το οποίο αναπτύσσεται τις τελευταίες δεκαετίες στις δυτικές μητροπόλεις παράλληλα με την κυριαρχία του νεοφιλελευθερισμού. Το κράτος γιγαντώνει τους ελεγκτικούς του μηχανισμούς, για να μπορεί να ελέγχει και να καθοδηγεί ακόμη και την τελευταία κίνηση των πολιτών του. Παράλληλα όμως ακρωτηριάζει και τα τελευταία στοιχεία του κράτους πρόνοιας που θα μπορούσαν να προσφέρουν πραγματική στήριξη στον πληθυσμό.\nΓια άλλη μια φορά δεν πρόκειται φυσικά για κάποια συνωμοσία των κυβερνώντων αλλά για το αποτέλεσμα της ίδιας της λειτουργίας του συστήματος. Οπως μας εξηγούσε παλαιότερα ο Κώστας Δουζίνας, καθηγητής Φιλοσοφίας του Δικαίου στο Πανεπιστήμιο Μπίρκμπεκ του Λονδίνου, παράλληλα με την απορρύθμιση της οικονομίας (του Χρηματιστηρίου, της αγοράς ενέργειας κ.λπ.) παρατηρείται και η ενίσχυση μιας κρατικής «ρύθμισης» με στόχο την πειθάρχηση της ανθρώπινης συμπεριφοράς και της ιδιωτικής ζωής.\nΑπολαυστικό ντοκιμαντέρ του BBC για τη λειτουργία του κράτους-γκουβερνάντα (Nanny State), κυκλοφορεί ελεύθερα στο youtube.\nΚατάσταση εξαίρεσης (εκδόσεις Πατάκη)\nΟ Ιταλός φιλόσοφος Τζιόρτζιο Αγκάμπεν μάς ταξιδεύει από την έννοια του «exceptio» του Ρωμαϊκού Δικαίου στην «κατάσταση εκτάκτου ανάγκης» που έχει μετατραπεί σε «φυσιολογικό» τρόπο διακυβέρνησης\nLEVIATHAN ΚΡΑΤΟΣ ΝΕΑ ΥΟΡΚΗ ΤΡΟΜΟΑΓΝΕΙΑ ΧΙΟΝΙ


Ένας Κεφαλονίτης υφυπουργός στη… Ζιμπάμπουε – Voutospress Kefalonia\nΟ Βαγγέλης Χαριτάτος είναι ο δεύτερος Έλληνας που μπαίνει στην κυβέρνηση της αφρικανικής χώρας, μιας και ο πρώτος ήταν ο πατέρας του το 2005 – Ο 32χρονος ομογενής δεύτερης γενιάς μίλησε στο protothema.gr για το νέο του ρόλο και τη σχέση του με την Ελλάδα\nΟ νέος υφυπουργός Γεωργίας και Υδάτων της Ζιμπάμπουε είναι κάτω των 40 ετών και είναι Έλληνας. Ο Βαγγέλης Χαρίτατος με καταγωγή από τη Σάμη Κεφαλονιάς ορκίστηκε πριν από λίγες ημέρες μέλος στην κυβέρνηση της Αφρικανικής χώρας αφού τουλάχιστον 24.000 πολίτες της Ζιμπάμπουε τον εμπιστεύτηκαν με την ψήφο τους. Την αποκάλυψη είχε κάνει ο Έλληνας υφυπουργός Εξωτερικών κ. Τέρενς Κουίκ ο οποίος και ανήρτησε την είδηση στο twitter.\nΟ Βαγγέλης Χαριτάτος, είναι ο δεύτερος Έλληνας που μπαίνει στην κυβέρνηση της Αφρικανικής χώρας, μιας και ο πρώτος ήταν ο πατέρας του Πέτρος Χαριτάτος το 2005.\n«Είμαι περήφανος και είναι μεγάλη τιμή για εμένα να είμαι ο υφυπουργός Γεωργίας και Υδάτων στη χώρα μου. Φυσικά δεν είμαι ο πρώτος Έλληνας που γίνεται μέλος της κυβέρνησης της Ζιμπάμπουε. Ο πατέρας μου Πέτρος Χαριτάτος είχε διοριστεί γερουσιαστής το 2005. Ενώ το 2008 ήταν μέλος του κοινοβουλίου. Το 2013 επανεξελέγη μέλος του κοινοβουλίου ενώ φέτος είχε αποφασίσει να αποσυρθεί από την πολιτική» λέει στο ΘΕΜΑ ο κ. Βαγγέλης Χαριτάτος.\nΟ 32χρονος βουλευτής είναι δεύτερης γενιάς ομογενής με πτυχία στις πολιτικές επιστήμες και στα οικονομικά. Ο πατέρας του ήρθε πρώτη φορά στη Ζιμπάμπουε το 1956 από την Κεφαλονιά και ασχολήθηκε με την αρτοποιία και τη ζαχαροπλαστική, δραστηριότητες με τις οποίες ασχολείται σήμερα και ο νέος υφυπουργός Γεωργίας και Υδάτων. Μάλιστα η οικογένεια Χαριτάτος διαθέτει και ένα ορυχείο χρυσού ενώ ασχολείται με τα σιτηρά. Η μητέρα του Άντζελα που έχει καταγωγή από την Τήνο, ακολούθησε τον πατέρα του Πέτρο στη Ζιμπαμπουε αρχές της δεκαετίας του 1970 μετά το γάμο τους. Ο Βαγγέλης Χαριτάτος γεννήθηκε και μεγάλωσε στην αφρικανική χώρα ενώ στην Ελλάδα έρχεται μονάχα για διακοπές.\nΑν και έχει καταγωγή από την Κεφαλονιά δεν την έχει επισκεφθεί ακόμη αφού τις λιγοστές φορές που ήρθε Ελλάδα επισκεπτόταν τη γιαγιά που έμενε μέχρι και το θάνατό της στην Παλλήνη. «Έχω συγγενείς στην Ελλάδα. Η γιαγιά μου έζησε στην Παλλήνη μέχρι που πέθανε πριν από τρεισήμισι χρόνια. Η οικογένεια του πατέρα μου είναι από τη Σάμη της Κεφαλονιάς, αλλά δυστυχώς δεν έχω καμία επαφή με κανένα μέλος της οικογένειας εκεί. Τον περασμένο Ιούνιο, είχαμε προγραμματίσει ένα ταξίδι στην Κεφαλονιά αλλά η σύζυγός μου έμεινε έγκυος στο τρίτο μας παιδί και λόγω της εγκυμοσύνης ακυρώσαμε το ταξίδι. Ωστόσο με την πρώτη ευκαιρία και ελπίζω να είναι το ερχόμενο καλοκαίρι, θα την επισκεφθούμε αφού έχουμε ακούσει από φίλους που ήρθαν στην Κεφαλονιά πως είναι από τα ομορφότερα νησιά του κόσμου».\nΟ πρόεδρος της Ζιμπάμπουε Έμερσον Μνανγκάγκουα ο οποίος κέρδισε τις εκλογές της 30ης Ιουλίου έχει ζητήσει από τους συμπατριώτες του να ενωθούν και να επικεντρωθούν στην ανάπτυξη της οικονομίας. Σε αυτό το πλαίσιο στις 7 Σεπτεμβρίου ανέθεσε τη θέση του υφυπουργού Γεωργίας στον Βαγγέλη Χαριτάτο ο οποίος σε δηλώσεις του στο ΘΕΜΑ εξήγησε τους στόχους του: «Το υπουργείο στο οποίο πλέον υπηρετώ είναι εξαιρετικά μεγάλο. Στην πραγματικότητα ήταν τρία υπουργεία που έγιναν πλέον ένα. Σκοπός μου όπως και του προέδρου είναι να προχωρήσουμε στην ανάπτυξη και να αυξήσουμε το μέσο εισόδημα μέχρι το 2030. Η γεωργία είναι η ραχοκοκαλιά της οικονομίας και θα επικεντρωθώ σε αυτόν τον τομέα. Και συγκεκριμένα στην αύξηση της παραγωγικότητας. Αυτό θα γίνει με άμεσες ξένες επενδύσεις αλλά και με εγχώριες». Όπως επισήμανε στο ΘΕΜΑ ο Έλληνας υφυπουργός Γεωργίας και Υδάτων στη Ζιμπάμπουε πρωταρχικός σκοπός του είναι να προωθήσει τη στήριξη των μικρομεσαίων αγροτών και να αρχίσει και εκπαιδευτικά σεμινάρια. Παράλληλα θα ενισχύσει τους δεσμούς φιλίας και συνεργασίας με την Ελλάδα. «Η Δημοκρατία της Ζιμπάμπουε με την Ελλάδα έχουν πολύ καλές σχέσεις και ευελπιστώ να τις ενισχύσω. Έχω άριστες σχέσεις και με τον Έλληνα πρέσβη κ. Μαρκαντωνάτο αλλά και με τον υφυπουργό Εξωτερικών της Ελλάδας κ. Τέρενς Κουίκ. Έχω καταστήσει σαφές και στους δυο οι πόρτες μου θα είναι πάντα ανοιχτές».\nΗ είδηση της ορκωμοσίας στη νέα κυβέρνηση της Ζιμπάμπουε του Βαγγέλη Χαριτάτου χαροποίησε ιδιαίτερα την οικογένειά του. Η σύζυγος του Αμάντα μιλώντας στο ΘΕΜΑ είπε: «Ως σύζυγος του Βαγγέλη Χαριτάτου έχω το προνόμιο να δω από πρώτο χέρι την αγάπη και αφοσίωση που νιώθει για τη Ζιμπάμπουε και τους ανθρώπους της ο σύζυγός μου. Είμαστε ευλογημένοι και εξαιρετικά υπερήφανοι που ο Βαγγέλης θα έχει την ευκαιρία να βοηθήσει τη χώρα μας. Και οι γονείς του Πέτρος και Άντζελα αλλα και εγώ είμαστε περήφανοι για τον Βαγγέλη και περιμένουμε να κάνει τη διαφορά στις ζωές και στο μέλλον όλων των ανθρώπων στη Ζιμπάμπουε».\nΟ νέος υφυπουργός Γεωργίας και Υδάτων της Αφρικανικής χώρας Βαγγέλης Χαριτάτος στέλνοντας το δικό του μήνυμα για την εκλογή του στη νέα κυβέρνηση τόνισε: «Θα ήθελα όλοι οι Έλληνες να γνωρίζουν ότι θα τους κάνω υπερήφανους. Θα ήθελα επίσης να προσκαλέσω όλους τους Έλληνες στην όμορφη χώρα της Ζιμπάμπουε. Ως κυβέρνηση θα εργαστούμε σκληρά για να μετατρέψουμε γρήγορα τη Ζιμπάμπουε σε μια ακμάζουσα οικονομία, ανακατασκευάζοντας το έθνος μας, και μετατρέποντάς το σε μια χώρα που να αξίζει για το λαό της Ζιμπάμπουε».\nΕπίσκεψη του κυβερνήτη του πλοίου HMS DARING, D32 στην Κεφαλονιά\nThe evacuation of thousands of wounded. | Photo credit: Aryeh Brosh How Israeli navy officers…\nΚαμπούλ: Έτσι σώθηκαν οι δυο Έλληνες\nΔυο Έλληνες πιλότοι έζησαν δραματικές στιγμές το βράδυ του Σαββάτου (20.01.2018) στην Καμπούλ. Ταλιμπάν εισέβαλαν…\nΌσκαρ 2018: Ποιοι θα διεκδικήσουν το χρυσό αγαλματίδιο\nΞεκίνησε η ανακοίνωση των υποψηφιοτήτων για τα Όσκαρ 2018 - Δείτε live την εκδήλωση της…\nΈληξε η κατάληψη στο Λύκειο Πάστρας –...\nΗ ομιλία του βουλευτή στη συζήτηση για...\nΟ Εμπορικός Σύλλογος Αργοστολίου>\nΜεγάλη , διεθνής διαφήμιση για την Ιθάκη...\nΕΝΑ ΜΕΓΑΛΟ ΜΠΡΑΒΟ ΣΤΗΝ ΚΟΙΝΩΝΙΚΗ ΠΡΟΣΦΟΡΑ ΤΟΥ...\nΚεφαλονιά: Ο φούρναρης έπαθε την πλάκα της...\nΜε ιστιοπλοϊκά σκάφη γέμισε ο κόλπος του...\nΕνημέρωση για τη λειτουργία Σχολικών και Προσχολικών...\nΕΛΛΑΣ ΤΟ ΜΕΓΑΛΕΙΟ ΣΟΥ ΠΕΡΑΣΑΝ 11 ΧΡΟΝΙΑ...\nΕΚΤΑΚΤΟ – Οι AΑμερικανοί έδωσαν γεωτρύπανο και επιστημονικό προσωπικό στην Τουρκία\n3η Μικρής Διάρκειας Ανταλλαγή Μαθητών από το 1ο Γενικό Λύκειο Αργοστολίου και τη συμμετοχή μαθητών από 5 χώρες [εικόνες]


Σκέφτομαι, ... άρα υπάρχω.: Για αρχάριους Bloggers και όχι μόνο\nΓια αρχάριους Bloggers και όχι μόνο\nΚαι εγώ αρχάριος νιώθω. Να το προγούμενο post για να το γραψω έκανα 5-6 φορές republish, γιατί έκανα το λάθος να κάνω copy paste από το ένα site τον τίτλο και μέχρι να το φέρω στο ίδιο format με το υπόλοιπο κείμενο είδα και έπαθα.\nΤην απόφαση την πήρα. Θα χρησιμοποιήσω κάποιο άλλο εργαλείο. Πιθανόν το wordpress. Προσπάθησα ήδη με το Qumana, αλλά είχα προβλήματα, το blogger for word, είναι καλύτερη λύση,αλλά δεν σου δινει την δυνατότητα για άμεσο preview όπως το θες και γενικά δεν με εμπνέει το ιδιο το word.\nΠρος το παρόν μελετάω το κείμενο του Paul που από ότι βλέπω σκίζει στην Αμερική και δίνει απλές συμβουλές how-to-start-blogging.\nΚαι αν ανακαλύψω κάτι πραγματικά καλό λέω να το εφαρμόσω στην πράξη.


Kelsey's Restaurant, Οττάβα - Κριτικές εστιατορίων - TripAdvisor\nKelsey's Restaurant: Εστιατόρια στην περιοχή\nΑστακός για: The Glebe / Dow's Lake\nΕπιδόρπιο για: Byward Market Area\nΕστιατόρια σε Ινδική για: Byward Market Area\nΔραστηριότητες κοντά σε: Kelsey's Restaurant\nKelsey's Restaurant, Οττάβα\nΝο 1.225 από 2.255 Εστιατόρια - Οττάβα}\nRiocan Drive, Οττάβα, Οντάριο, Καναδάς\nΑμερικανική, Μπαρ, Καναδική, Παμπ\nΩραίο για αλλαγή\nΕίναι λυπηρό να δόσουν\nΤα κορίτσια βραδιά, διασκεδαστικό προσωπικό, καλό φαγητό παμπ!\nΠάντα να πληροί, diappointing ποτέ. Απολαμβάνουμε αυτό το μέρος και να πηγαίνουμε προς τα πίσω.\nΜεγάλο οικογενειακό γεύμα!\nΕξαιρετική αξία και εξαιρετικό φαγητό!\nΛάβετε γρήγορα απαντήσεις από το προσωπικό του Kelsey's Restaurant και από προηγούμενους επισκέπτες.\nΚαθίσματα, Με προσωπικό σερβιρίσματος, Κρατήσεις, Υπαίθρια τραπέζια, Τηλεόραση, Σερβίρει αλκοόλ\nΔιεύθυνση: Riocan Drive, Οττάβα, Οντάριο, Καναδάς\nΑριθμός τηλεφώνου: +1 613-843-0662


***** DREAM WORLD RESORT & SPA, ΣΙΝΤΈ *****\nΤο Dream World Resort & Spa βρίσκεται κοντά σε Side Antique City, Side Museum και Side Harbor και μουσεία και θέατρα. Το κατάλυμα βρίσκεται περίπου 6 χλμ από το κέντρο της πόλης.\nΌλα τα κομψά δωμάτια περιλαμβάνουν family duplex double room, family two-bedroom double room και economy double room που έχουν τηλεόραση με δορυφορικά κανάλια, προσωπική θυρίδα ασφαλείας, τηλέφωνο διεθνών κλήσεων, μίνι μπαρ και κλιματισμό. Τα δωμάτια έχουν ιταλική διακόσμηση και είναι εξοπλισμένα με πλυντήριο πιάτων και βραστήρα καθώς και ιδιωτικά μπάνια με ντους, δωρεάν προϊόντα περιποίησης και σεσουάρ.\nΟι επισκέπτες μπορούν να απολαμβάνουν πρωϊνό στο εστιατόριο κάθε πρωϊ. Οι επισκέπτες θα απολαύσουν ειδικά πιάτα μεξικάνικης κουζίνας στο εστιατόριο που λειτουργεί όλο το 24ωρο. Οι επισκέπτες θα χαλαρώσουν στο lounge bar που σερβίρει αναζωογονητικά ποτά.\nΤο Dream World Resort & Spa βρίσκεται 55-λεπτά οδικώς από το αεροδρόμιο Antalya.\nΟι επισκέπτες μπορούν να αναζωογονηθούν με μασάζ ρεφλεξολογίας, ατμόλουτρα και τουρκικά λουτρά στις εγκαταστάσεις. Όσοι γυμνάζονται θα βρουν γυμναστική σε νερό, μαθήματα αεροβικής και κέντρο φίτνες.\nDream World Resort & Spa, Τουρκία\nBed and Breakfast Pm3 Νάπολη\nΞενοδοχείο Saigon Europe & Spa Πόλη Χο Τσι Μινχ\nΞενοδοχείο Cathedral House Γλασκώβη\nΠανδοχείο Allson's Cebu\nΞενοδοχείο Beardmore Γλασκώβη\nBed and Breakfast Diletto A Νάπολη\nHostel Magic Bus Κίεβο\nΠλωτό κατάλυμα La Peniche Sur La Saone Λυών\nΞενοδοχείο Arena View Βερόνα\nΞενοδοχείο Mai Kim Loan Πόλη Χο Τσι Μινχ\nΞενοδοχείο Mario Πόλη Χο Τσι Μινχ\nΞενοδοχείο επιπλωμένων διαμερισμάτων Galaxy Πόλη Χο Τσι Μινχ


Στοίχημα: Ατρόμητος με κάλυψη, Over στο ΟΑΚΑ – Mikriliga.com\nΣυνεχίζουμε με Α’ Ολλανδίας και το παιχνίδι Ντεν Χάαγκ – Φίτεσε. Δεν έχουν μπει με τον καλύτερο δυνατό τρόπο στο 2018 οι γηπεδούχοι, στα τρία ματς που έχουν δώσει για το νέο έτος σε επίπεδο πρωταθλήματος αγνοούν τη νίκη, με τον απολογισμό τους να αποτελείται από δύο ισοπαλίες και μία ήττα. Η Φίτεσε, στον αντίποδα, προέρχεται από δύο διαδοχικά “τρίποντα” επικρατώντας με 2-1 της Τσβόλε και με 2-0 της Γκρόνινγκεν, εκτός και εντός έδρας αντίστοιχα. Έχει, παράλληλα, ισχυρότερο βαθμολογικό κίνητρο από την αντίπαλό της, διεκδικώντας ένα “εισιτήριο” για τις ευρωπαϊκές διοργανώσεις της επόμενης σεζόν. Είναι καλύτερη ομάδα οι φιλοξενούμενοι, θέλουν περισσότερο τον αγώνα σήμερα, έρχονται από θετικά αποτελέσματα και με αυτά τα δεδομένα οδηγούμαστε στο “διπλό” σε απόδοση 2.10.\nΠερνάμε στην Euroleague και τον αγώνα Παναθηναϊκός – Μπασκόνια. Αναμένεται ένα παιχνίδι στο οποίο θα γίνει μεγάλη “μάχη” και δύσκολα κάποια από τις δύο ομάδες θα ξεφύγει στο σκορ, αν και οι “πράσινοι” στην έδρα τους έχουν τον πρώτο λόγο. Ο Παναθηναϊκός στο ΟΑΚΑ αυξάνει πάρα πολύ τον ρυθμό της επίθεσής του και σημειώνει 84.2 πόντους κατά μέσο όρο. Η Μπασκόνια, από την πλευρά της, είναι ένα άκρως επιθετικό σύνολο και σκοράρει 82 πόντους ανά αγώνα στην Euroleague και 82.5 πόντους στην ισπανική λίγκα. Στον πρώτο γύρο οι Βάσκοι κέρδισαν 85-84, αναμένουμε και σήμερα το σκορ να πάει ψηλά και επιλογή θα αποτελέσει το Over 158.5 πόντοι σε απόδοση 1.91.\n“Απούσες” οι άμυνες\nΓια την εμβόλιμη αγωνιστική της Serie A, η Τορίνο φιλοδοξεί να επιστρέψει στα νικηφόρα...


Σε Αναζητηση Της Αθανασιας - Φιλοσοφια (BKS.0400072)\nΑρχική > Βιβλία > Φιλοσοφία > ΣΕ ΑΝΑΖΗΤΗΣΗ ΤΗΣ ΑΘΑΝΑΣΙΑΣ\nΣΕ ΑΝΑΖΗΤΗΣΗ ΤΗΣ ΑΘΑΝΑΣΙΑΣ\nΕΡΜΗΝΕΥΟΝΤΑΣ ΤΟΝ ΠΛΩΤΙΝΟ\nΑυτό το βιβλίο είναι το καταστάλαγμα μιας αναζήτησης του συγγραφέα που κρατάει χρόνια. Ξεκινώντας με τον Αριστοτέλη, πέρασε στον Πλάτωνα αναζητώντας την τελειότητα. Μετά, έπεσε επάνω στον Κουρτ Γκέντελ ο οποίος με τέλεια λογική ανάλυση απέδειξε ότι απόλυτη αλήθεια και συνέπεια δεν υπάρχει ούτε και στα μαθηματικά.\nΕπειδή όμως αυτό ήταν δύσκολο, αποφάσισε ν' αλλάξει τον κόσμο να τον φέρει στα μέτρα του και σ' αυτό επάνω συναντήθηκε με τον Μαρξ. Βοήθησε και το πέρασμα από το Πολυτεχνείο όπου γίνεται κανείς ένας τέλειος υλιστής.\nΖητώντας μια σφαιρική αντίληψη των πραγμάτων μελέτησε πολλούς φιλόσοφους κι έγραψε ένα σχετικό βιβλίο που περιλαμβάνει τους πιο σημαντικούς, από την αρχαιότητα μέχρι σήμερα. Και τότε γνώρισε τον Πλωτίνο. Αυτός δεν ήταν ένας ονειροπαρμένος μυστικιστής όπως τον παρουσιάζουν μερικοί άσχετοι. Ο άνθρωπος είναι πιο σύγχρονος και πιο επαναστατικός από τους σύγχρονους. Μπορεί η διδασκαλία του να ήταν στα μέτρα της εποχής του όμως οι προβληματισμοί που εγείρει ανοίγουν απίστευτους ορίζοντες.\nΣΕ ΑΝΑΖΗΤΗΣΗ ΤΗΣ ΑΘΑΝΑΣΙΑΣ (BKS.0400072)\nΣΕ ΑΝΑΖΗΤΗΣΗ ΤΗΣ ΑΘΑΝΑΣΙΑΣ BKS.0400072 ΔΑΛΑΚΙΟΥΡΙΔΗΣ ΚΩΣΤΑΣ ΔΑΛΑΚΙΟΥΡΙΔΗΣ ΚΩΣΤΑΣ ΦΙΛΟΣΟΦΙΑ ΣΕ ΑΝΑΖΗΤΗΣΗ ΤΗΣ ΑΘΑΝΑΣΙΑΣ


Κάτοικος Λαμίας η διεθνής Σέρβα Μ. Κομλένοβιτς για τον ΑΟΛ - efthia.gr\nΤε 12 Αυγούστου 2020 Τε 12 Αυγούστου 2020 027\nΗ διοίκηση του ΑΟ Λαμίας, ανακοίνωσε σήμερα την απόκτηση της 34χρονος Μιργιάνας Κομλένοβιτς που κατάγεται από το Γκοράτζε της Σερβίας και αγωνίζεται στην θέση της ακραίας και της διαγωνίου.\nΠρόκειται για την πρώτη διεθνή μεταγραφή της Λαμιώτικης ομάδας που συνεχίζει να «γεμίζει» το ρόστερ της με προσεκτικές και ουσιαστικές κινήσεις ενόψει του νέου πρωταθλήματος της Α1 Γυναικών, όπου ο ΑΟΛ θα κάνει την παρθενική του εμφάνιση.\nΗ 34χρονη έμπειρη αθλήτρια έχει ύψος 1,83 μ., ενώ η καριέρα της είναι ιδιαίτερα πλούσια στο βόλεϊ:\nΣε δηλωσή της η Κομλένοβιτς είπε: «Είμαι πολύ χαρούμενη που θα είμαι αθλήτρια στην ομάδα του ΑΟ Λαμίας. Ευχαριστώ πολύ τον προπονητή μου και την διοίκηση που με επέλεξαν και υπόσχομαι να δώσω το 100% των δυνατοτήτων μου για να επιτύχουμε τους στόχους της ομάδας. Ανυπομονώ να βρεθώ με τις συναθλήτριές μου και να αρχίσουμε δουλειά. Εύχομαι για την νέα αγωνιστική χρονιά, υγεία πάνω από όλα και επίτευξη των στόχων της ομάδας μου!».\nΑπαγόρευση κυκλοφορίας φορτηγών το επόμενο τριήμερο


Φτιάχνω μόνος μου: Βίκος: σπορά και καλλιέργεια\nΒίκος: σπορά και καλλιέργεια\nΠως γίνετε η καλλιέργεια βίκου\nΟ βίκος είναι το σπουδαιότερο από τα καλλιεργούμενα φθινοπωρινά κτηνοτροφικά ψυχανθή, γιατί προσαρμόζεται ευρύτερα στα διάφορα οικολογικά περιβάλλοντα της χώρας μας, αλλά και γιατί αναμφισβήτητα είναι από τα πιο κατάλληλα φυτά, για την εφαρμογή της απαραίτητης αμειψισποράς και ξερικά χωράφια που έχουν εξαντληθεί από τη συνεχόμενη μονοκαλλιέργεια των σιτηρών.\nΕίναι φυτό σανοδοτικό και καρποδοτικό και αποτελεί άριστη ζωοτροφή. Καλλιεργείται ακόμα για βόσκηση και για χλωρή λίπανση.\nΤο Ινστιτούτο Κτηνοτροφικών Φυτών και Βοσκών Λάρισας δημιούργησε τις ακόλουθες 6 ποικιλίες βίκου, που για τη χώρα μας είναι ασυναγώνιστες: ΜΙΝΩΣ, ΤΕΜΠΗ, ΑΛΕΞΑΝΔΡΟΣ, ΖΕΦΥΡΟΣ, ΑΧΙΛΛΕΑΣ και ΕΥΗΝΟΣ.\nΟι μέτριες θερμοκρασίες είναι οι πιο κατάλληλες για την ανάπτυξη του βίκου. Οι χαμηλές θερμοκρασίες επιβραδύνουν την ανάπτυξη των φυτών. Τα αναπτυγμένα φυτά αντέχουν σε θερμοκρασίες μέχρι 10 βαθμούς Κελσίου κάτω από το μηδέν, ενώ όταν η θερμοκρασία κατέλθει στους 17 βαθμούς καταστρέφονται τελείως.\nΟι περιοχές όπου καλλιεργείται ο βίκος πρέπει να έχουν ετήσιες βροχοπτώσεις τουλάχιστον 450 χιλιοστών.\nΤα διάφορα είδη βίκου δεν έχουν ιδιαίτερες απαιτήσεις σε έδαφος. Ο βίκος ευδοκιμεί σε εδάφη βαθιά, πλούσια, μέσης σύστασης. Είναι ανθεκτικός στην οξύτητα του εδάφους περισσότερο από άλλα ψυχανθή. Η καλή στράγγιση του εδάφους είναι απαραίτητη γιατί ο βίκος υποφέρει πολύ από την εδαφική υγρασία.\nΣτην αμειψισπορά ο βίκος μπορεί να ακολουθήσει οποιοδήποτε άλλο εξαντλητικό φυτό, όπως το σόργο, ο αραβόσιτος τα ζαχαρότευτλα. Πρέπει να αποφεύγεται η σπορά του σε χωράφι που τον προηγούμενο χρόνο έχει καλλιεργηθεί με βίκο ή άλλο ψυχανθές. Ο βίκος για σανό αποτελεί καλό προηγούμενο για το σιτάρι.\nΟ βίκος δεν έχει ιδιαίτερες απαιτήσεις για την προετοιμασία της κλίνης του σπόρου. Όταν ακολουθεί καλοκαιρινά φυτά όπως βαμβάκι, αραβόσιτο ή άλλα σκαλιστικά τα επανειλημμένα σκαλίσματα αφήνουν το έδαφος σε ικανοποιητική κατάσταση ώστε να μπορεί να γίνει σπορά στα πεταχτά και ένα δισκοσβάρνισμα είναι αρκετό για την κατεργασία του εδάφους και την κάλυψη του σπόρου. Η άροση είναι απαραίτητη όταν υπάρχουν πολλά ζιζάνια.\nΕποχή σποράς βίκου\nΣτις βορειότερες περιοχές της ζώνης καλλιέργειας του βίκου η σπορά γίνεται νωρίς την άνοιξη μετά την παρέλευση των χαμηλών θερμοκρασιών του χειμώνα. Στις νοτιότερες περιοχές όπου δεν υπάρχει κίνδυνος από τις χαμηλές θερμοκρασίες του χειμώνα η σπορά γίνεται το φθινόπωρο.\nΣυγκαλλιέργεια με σιτηρά\nΓια την παραγωγή σανού καλό είναι ο βίκος να συγκαλλιεργείται με διάφορα άλλα φυτά, όπως η βρώμη, το κριθάρι, ή βρίζα. Η καλλιέργεια του βίκου με τα σιτηρά αφ' ενός μεν συντελεί στην απόκτηση προϊόντος καλύτερης ποιότητας γιατί ο βίκος αναρριχάται στο σιτηρά και κατ' αυτό τον τρόπο αποφεύγεται η επαφή της χαρτομάζας με το έδαφος, αφετέρου δε διευκολύνει τη συγκομιδή του προϊόντος.\nΣτις γραμμικές καλλιέργειες τις προοριζόμενες για παραγωγή καρπού το ποσό του σπόρου του κοινού βίκου κατά στρέμμα είναι 8 περίπου κιλά. Στις καλλιέργειες που προορίζονται για την παραγωγή σανού, χλωρή λίπανση ή βόσκηση χρησιμοποιούνται 10 περίπου κιλά για γραμμική σπορά ενώ εάν η σπορά γίνεται στα πεταχτά το ποσό του σπόρου αυξάνεται.\nΗ σπορά για την παραγωγή σανού γίνεται στα πεταχτά με το χέρι ή με λιπασματοδιανομέα ή με σπαρτική μηχανή σε γραμμές. Σε περίπτωση συγκαλλιέργειας η σπορά γίνεται χωριστά για το κάθε είδος και όταν χρησιμοποιείται σπαρτική μηχανή οι γραμμές φέρονται κάθετα η μια στην άλλη.\nΜε καλή προετοιμασία χωραφιού και ορθολογική λίπανση επιτυγχάνονται στρεμματικές αποδόσεις 500 - 1000 κιλών σανού και 150 - 220 κιλών σπόρου κατά μέσο όρο. Σ' αυτό συμβάλλει αποφασιστικά και η σωστή καταπολέμηση ζιζανίων. Τόσο ο σανός όσο και ο καρπός του βίκου είναι άριστες ζωοτροφές γιατί είναι πολύ καλές πηγές πρωτεΐνης (μέχρι 34% περιεκτικότητα) ενέργειας και φωσφόρου.\nΕπιπλέον πληροφορίες για την καλλιέργεια του βίκου\nΕίναι φυτό δροσερών κλιμάτων. Οι μέτριες θερμοκρασίες είναι οι πιο κατάλληλες για την ανάπτυξή του.\nΗ αντοχή στις χαμηλές θερμοκρασίες ποικίλλει. Τα αναπτυγμένα φυτά μπορεί να αντέξουν σε θερμοκρασίες μέχρι 10 βαθμούς Κελσίου κάτω από το μηδέν.\nΟ βίκος ευδοκιμεί σε εδάφη βαθιά, πλούσια, μέσης σύστασης. Ο βίκος προσαρμόζεται καλύτερα στα καλοστραγγισμένα πηλώδη εδάφη, αν και μπορεί να αναπτυχθεί και σε αμμώδη εδάφη εάν λιπανθούν κανονικά. Ιδιαίτερη προσοχή πρέπει δοθεί στην καλή στράγγιση.\nΣτην αμειψισπορά ο βίκος μπορεί να καλλιεργηθεί σε χωράφι που την προηγούμενη χρονιά καλλιεργήθηκε με καλαμπόκι, με σιτηρά και άλλα. Πρέπει όμως να αποφεύγεται η σπορά του σε χωράφι που τον προηγούμενο χρόνο είχε καλλιεργηθεί με βίκο ή άλλο ψυχανθές γιατί δεν αποδίδει ικανοποιητικά.\nΗ καλλιέργεια του βίκου αφήνει τον αγρό ελεύθερο από ζιζάνια για την επόμενη καλλιέργεια.\nΛίπανση του βίκου με άζωτο δεν συνιστάται παρά μόνο με δύο (2) μονάδες αζώτου στα πολύ άγονα εδάφη. Χρειάζεται όμως λίπανση με φώσφορο με 9-10 μονάδες σε όλες τις περιπτώσεις των εδαφών.\nΗ σπορά του βίκου στην Ελλάδα γίνεται το Φθινόπωρο εκτός των πολύ ψυχρών περιοχών.\nΗ ποσότητα του σπόρου ανά στρέμμα είναι ανάλογα με το μέγεθος του σπόρου και ανάλογα με το αν η καλλιέργεια προορίζεται για παραγωγή καρπού ή σανού. Για σανό η ποσότητα του σπόρου είναι 16-18 κιλά/στρέμμα. Για καρπό η ποσότητα αυτή μπορεί να είναι 15-17 κιλά/στρέμμα.\nΟι αποστάσεις σποράς πρέπει να είναι 20-25 εκατοστά, μεταξύ των γραμμών.\nΩς καταλληλότερα φυτά για τη στήριξη του βίκου θεωρούνται τα μικρά κτηνοτροφικά σιτηρά (κριθάρι και βρώμη). Έτσι για τις πρώίμες ποικιλίες βίκου πρέπει να προτιμάται το κριθάρι. Για όψιμες ποικιλίες βίκου προτιμάται η συγκαλλιέργεια με βρώμη.\nΣτα γόνιμα εδάφη όπου ο βίκος αναπτύσσεται ικανοποιητικά το ποσοστό του προς σπορά σπόρου κριθαριού ή βρώμης που συμμετέχει στο μίγμα μπορεί να είναι 30-40% (Το υπόλοιπο 60-70% είναι βίκος). Στα φτωχά εδάφη, όπου το σιτηρό και ιδιαίτερα το κριθάρι είναι ισχυρός ανταγωνιστής για το βίκο, το ποσοστό σπόρου του σιτηρού πρέπει να είναι χαμηλότερο (15-20 %).\nΤα κυριότερα έντομα που προσβάλλουν το βίκο είναι τα εξής\nΒρούχος. Τα έντομα αυτά αποθέτουν τα αυγά του στους νεαρούς λοβούς την Άνοιξη. Αν η καλλιέργεια προορίζεται για καρπό ένας ψεκασμός με κάποιο από τα εντομοκτόνα: endosulfan, parathion, monocrotophos, συνθετικές πυρεθρίνες είναι αναγκαίος μόλις εμφανισθούν τα πρώτα άνθη.\nΦυτονόμος. Είναι κολεόπτερο που τρώει τα φύλλα του βίκου στην περιφέρεια τους. Καταπολεμάται με ψεκασμό με τα ίδια εντομοκτόνα που χρησιμοποιούνται και κατά του βρούχου.\nΆπιο. Η βιολογία του και οι ζημιές που προκαλεί είναι όμοιες με αυτές του φυτονόμου και καταπολεμάται με τα ίδια εντομοκτόνα.\nΑσθένειες του βίκου\nΟι ασθένειες του βίκου είναι Βοτρύτιδα, Ωίδιο, Σκωρίαση, Περονόσπορος\nΟ βίκος που προορίζεται για την παραγωγή σανού πρέπει να συγκομίζεται όταν οι πρώτοι λοβοί έχουν αναπτυχθεί τελείως. Η συγκομιδή γίνεται με κοσσιά, δρεπάνι ή χορτοκοπτική μηχανή. Η χαρτομάζα μετά την κοπή αφήνεται επί τόπου για ένα μέχρι δύο 24ωρα, ακολούθως αναστρέφεται και παραμένει στο χωράφι μέχρι πλήρους ξηράνσεως και στη συνέχεια δεματοποιείται.\nΣε ότι αφορά τη συγκομιδή του βίκου για σανό το κατάλληλο στάδιο είναι εκείνο κατά το οποίο οι πράσινοι ακόμα σπόροι των περισσότερων λοβών πιεζόμενοι ανάμεσα στον αντίχειρα και στο δείκτη δεν βγάζουν πια υγρό. Αν η συγκομιδή γίνει στην έναρξη της άνθησης τότε παίρνουμε βέβαια σανό άριστης ποιότητας, αλλά σε μικρή ποσότητα ενώ αν γίνει στην έναρξη της ωρίμανσης ο σανός είναι κακής ποιότητας και σε μικρή πάλι ποσότητα εξαιτίας απωλειών φύλλων που αποξηραίνονται. Αναφορικά με τις καρποδοτικές καλλιέργειες η εποχή συγκομιδής είναι φανερό ότι καθορίζεται εύκολα από τη φυσιολογική ωρίμανση του φυτού. Πιο συγκεκριμένα, οι περισσότεροι λοβοί έχουν αφήσει πια το πράσινο χρώμα και παίρνουν τη γνωστή αχυρένια αλλά όχι ηλιοκαμένη απόχρωση.\nΗ κοπή του προοριζόμενου για καρπό βίκου γίνεται με ειδικό μαχαίρι (βικομάχαιρο) και μετά την ξήρανση ο αλωνισμός γίνεται με αλωνιστική σίτου η οποία είναι εφοδιασμένη με ειδικό εξάρτημα συλλογής (pick up) και στην οποία τοποθετούνται ειδικά κόσκινα ενώ ρυθμίζεται και η απόσταση του τυμπάνου από το αντιτύμπανο. Όλα όσα ισχύουν για τις καρποδοτικές καλλιέργειες ισχύουν και για την παραγωγή σπόρου από τις σποροκαλλιέργειες.\nΑπό Φτιάχνω μόνος μου στις 9.4.13\nΕτικέτες ΚΑΛΛΙΕΡΓΕΙΑ ΟΣΠΡΙΩΝ


Nortenos: “Τον δρόμο, σας τον ανοίξαμε εμείς. Και εμείς θα σας τον κλείσουμε” – Sportfmpatras.gr\nHome›ΠΑΝΑΧΑΪΚΗ›Nortenos: “Τον δρόμο, σας τον ανοίξαμε εμείς. Και εμείς θα σας τον κλείσουμε”\nNortenos: “Τον δρόμο, σας τον ανοίξαμε εμείς. Και εμείς θα σας τον κλείσουμε”\nΑνακοίνωση εξέδωσαν οι “Nortenos” με την οποία αφήνουν αιχμές για τη διοικήτικη κατάσταση του συλλόγου.\n“Πριν 2 χρόνια, περίπου, οι οπαδοί και ο φίλαθλος κόσμος, στήριξαν την είσοδο μιας ομάδας ντόπιων επιχειρηματιών στην ΠΑΝΑΧΑΙΚΗ μας! Στις αρχές, νιώθαμε δικαιωμένοι με την επιλογή μας, θεωρώντας δεδομένο ότι οι εν λόγω επιχειρηματίες γνώριζαν την βαρύτητα και την Ιστορία, της ομάδας που είχαν την τύχη να αναλάβουν.\nΒαρύγδουπες δηλώσεις για προπονητικά κέντρα, για 5ετή πλανά χρηματοδότησης και ανακατασκευής της Αγυιάς, είναι εύκολο να ανευρεθούν, για όποιον θέλει να φρεσκάρει την μνήμη του.\nΘεωρούμε, ότι είστε σοβαροί άνθρωποι και μπορείτε να συμπεριφερθείτε με ωριμότητα απέναντι στην Πάτρα και στην επένδυση σας. Επένδυση σημαίνει, ρίχνω χρήμα για να στηθώ όπως πρέπει και μετά απολαμβάνω τους καρπούς της επένδυσης μου. Επένδυση, χωρίς χρήματα δεν γίνεται, κύριοι.\nΚάποιοι από τους μέτοχους αφού χρησιμοποίησαν την ΠΑΝΑΧΑΙΚΗ για ιδίους σκοπούς, έχουν αποσυρθεί. Επειδή κυκλοφορούμε όλοι μας, στην ίδια πόλη, ακούγονται μουρμούρες για την οικονομική συνέπεια έναντι τρίτων. Δεν τις υιοθετούμε αλλά είναι άξιο απορίας, πως δεν μπορούν να καλυφτούν 71.000 ευρώ της περσινής αύξησης και σέρνονται μέχρι σήμερα, ενώ επίκειται νέα Α.Μ.Κ.\nΥ.Γ: Τον δρόμο, σας τον ανοίξαμε εμείς. Και εμείς θα σας τον κλείσουμε”.\nΘανάσης Κοντάκος: “Πρώτη θέση του ΝΟΠ στο ...\nΣτις 4 φιλικός αγώνας της Παναχαϊκής με την Κ20\nΟ Κώστας Κολομητρούσης για τον αγώνα του Απόλλωνα με την Παναχαϊκή


Έρχεται για υπογραφή στην Κυρία ο Γιαννούλης – Athlitiki\nΈρχεται για υπογραφή στην Κυρία ο Γιαννούλης\nΓια όλα όσα αφορούν την Ανόρθωση μίλησε στον Super ΣΠΟΡ FM ο εκπρόσωπος της ομάδας, Σάββας Πηλακούτας.\nΓια τον Πελέ:\n«Θα μείνει ακόμη μερικές μέρες στο Νοσοκομείο, θα απέχει από την αγωνιστική δράση και θα αξιολογηθεί ξανά σε 6 με 8 εβδομάδες. Το σημαντικό είναι πως είναι εκτός κινδύνου. Χρειάζεται την στήριξη όλων μας και θα του την δώσουν. Όλη η οικογένεια της Ανόρθωσης είναι στο πλευρό του».\nΓια το ενδεχόμενο να μην παίξει ξανά ποδόσφαιρο:\n«Δεν έγινε ενημέρωση από τους γιατρούς για αυτό. Θα πρέπει να κάνουμε λίγη υπομονή. Είμαστε δίπλα του. Θέλω να ευχαριστήσω τον κόσμο, προέδρους και εκπροσώπους τύπου άλλων ομάδων που ρωτούν για τον Πελέ και την υγεία του».\nΓια τη νίκη επί του ΑΣΙΛ:\n«Δείξαμε σοβαρότητα και συγκέντρωση, πήραμε ισχυρό προβάδισμα πρόκρισης. Δεν αφήσαμε τον αντίπαλο να απειλήσει και πάμε με διαφορετικό αέρα στον επαναληπτικό. Στο ποδόσφαιρο όταν αγωνίζεσαι με τέτοιες ομάδες το άγχος μεταφέρεται στα δικά σου πόδια. Οι παίκτες μας δεν πανικοβλήθηκαν, έμειναν πιστοί στο πλάνο του προπονητή μας. Πρέπει να είμαστε το ίδιο σοβαροί και στον επαναληπτικό».\nΓια το ντέρμπι με την ΑΕΛ:\nΑκολουθεί ένα ντέρμπι αρκετά δύσκολο. Είναι μια καλή και δουλεμένη ομάδα, δύσκολα δέχεται γκολ. Χθες μετά το παιχνίδι ακολούθησε αποθεραπεία για όσους αγωνίστηκαν και προπόνηση για τους υπόλοιπους. Για τον Ράγιος πρέπει να περιμένουμε μέχρι αύριο. Με όσους έχει ο κ. Λέβι στη διάθεση του θα δουλέψει για να κερδίσουμε αυτό το παιχνίδι».\n«Θα φθάσει στην Κύπρο ο Γιαννούλης, θα περάσει από εξετάσεις και ακολούθως θα υπογράψει.»\n«Είναι όνομα το οποίο προτάθηκε, αξιολογείται και εξετάζεται».\nΓια τον Φαμπρίτσιο:\n«Όπως και ο Χαρίσης, έχει προταθεί στην ομάδα μας. Είναι παίκτες που αγωνίζονται σε θέσεις που μας ενδιαφέρουν».\n«Είναι υπαρκτό το ενδιαφέρον και δεσμεύτηκε το Δ.Σ του σωματείου ώστε να μην βγει κάτι προς τα έξω πριν από την γενική συνέλευση. Ελπίζουμε πως θα υπάρχουν υποψηφιότητες. Είναι ένα λεπτό το θέμα και θέλει προσοχή και ψυχραιμία. Η Παρασκευή δεν είναι μακριά. Έχουν ολοκληρωθεί οι επαφές».


Μετά από εξέταση 10 μαρτύρων, το πόρισμα της έρευνας αναφέρει ότι δεν βρήκε νεότερα στοιχεία που να «δένουν» τις καταγγελίες εναντίον του Μπρετ Κάβανο. Οι Ρεμπουπλικανοί θεωρούν πως το αποτέλεσμα ανάβει το πράσινο φως για την εκλογή του, την ώρα που οι Δημοκρατικοί αντιδρούν, αντιτείνοντας πως το FBI έκανε μια επιφανειακή και ανούσια έρευνα, περιορισμένης διάρκειας και υπό τις πιέσεις της Κυβέρνησης Τραμπ.\nΠλέον, ολόκληρη η χώρα στρέφει το βλέμμα στην ψηφοφορία της Ολομέλειας, που θα πραγματοποιηθεί το Σάββατο. Μεγάλα ερωτηματικά, οι τρεις μετριοπαθείς Ρεμπουπλικανοί, Τζεφ Φλέικ, από την Αριζόνα, Λίζα Μουρκόσκι από την Αλάσκα και Σούζαν Κόλινς από το Μέιν. Από τους τρεις εξ αυτών, οι Ρεμπουπλικανοί έχουν περιθώριο για μια μόνο απώλεια, εφόσον ο μετριοπαθής Δημοκρατικός Τζο Μάντσιν ακολουθήσει την κομματική γραμμή.\nΤην Παρασκευή, εκφραζόταν αισιοδοξία ότι ο Φλέικ και η Κόλινς θα έδιναν τελικά ψήφο εμπιστοσύνης στον Κάβανο προκειμένου να διοριστεί Ανώτατος Δικαστής, σε μια διαδικασία που κάποιοι θεωρούν κομβικότερη ακόμη και από τις ενδιάμεσες εκλογές.


Θανάσης Θεοχαρόπουλος: “Υπάρχει μια αντίδραση στην Ελληνική κοινωνία” | TROKTIKO 2\n« Πρωτόκολλο Συνεργασίας Περιφέρειας Αττικής και Εθνικού Κέντρου Δημόσιας…\nΚάλεσμα στην Ποδηλατοπορεία από δεκάδες φορείς του Ηρακλείου »\nΘανάσης Θεοχαρόπουλος: “Υπάρχει μια αντίδραση στην Ελληνική κοινωνία” Δημοσιεύτηκε 14/11/2015 Ο Πρόεδρος της ΔΗΜΑΡ και Κοινοβουλευτικός Εκπρόσωπος της… Δημοκρατικής Συμπαράταξης Θανάσης Θεοχαρόπουλος μιλώντας στον ΣΚΑΙ και τους δημοσιογράφους Βασίλη Λυριτζή και Δημήτρη Οικονόμου μεταξύ άλλων επεσήμανε:\nΓια τη Δημοκρατική Συμπαράταξη και την στρατηγική της Σήμερα έχουμε την πρώτη συνεδρίαση του κεντρικού συντονιστικού συμβουλίου της Δημοκρατικής Συμπαράταξης το οποίο συγκροτήθηκε με στόχο να γίνουν πιο γρήγορα τα επόμενα βήματα, να προχωρήσουμε σε όλη την Ελλάδα όχι μόνο στη σταθεροποίηση της συμπαράταξης αλλά και στη διεύρυνση. Να γίνει ένας ισχυρός και μεταρρυθμιστικός πόλος. Υπάρχει μια αντίδραση στην Ελληνική κοινωνία για όσα συμβαίνουν. Δεν πρέπει να στραφεί ο κόσμος σε ακραίες λαικίστικες δυνάμεις αλλά να υπάρχει ένας ισχυρός μεταρρυθμιστικός πόλος στο χώρο της σοσιαλδημοκρατίας και της ανανεωτικής αριστεράς, που έχει εμπειρία, γνώση και όρεξη για προοδευτικές αλλαγές. Έχουμε κρατήσει την πολιτική και οργανωτική αυτονομία ώστε να μπορεί να συμμετέχει ο οποιοσδήποτε στην συμπαράταξη , ένα άλλο κόμμα , μια άλλη ομάδα στελεχών. Να μην θεωρηθεί ότι αφομοιώνεται. Η ΔΗΜΑΡ για παράδειγμα έχει ως αφετηρία τις ιδέες της ανανεωτικής αριστεράς με αυτές τις προτάσεις πήγαμε και στόχο να συγκροτηθεί ο χώρος και να είναι ευρύτερος να δημιουργηθεί μια ευρεία προοδευτική συμπαράταξη. Χαρακτηριστικό είναι ότι την Τετάρτη 18 Νοεμβρίου το απόγευμα διοργανώνουμε μια εκδήλωση όπου ομιλητές είναι πρόσωπα από όλους τους όμορους χώρους, τους ιδεολογικούς της Σοσιαλδημοκρατίας και της ανανεωτικής Αριστεράς. Σε αυτή τη διαδικασία με τον ίδιο στόχο ακριβώς προχωρούμε με σταθερά βήματα. Στην πολιτική το timing παίζει σημαντικό ρόλο δεν χρειάζονται ούτε αργά ούτε πολύ γρήγορα βήματα αλλά σταθερά.\nΓια ενδεχόμενη κυβερνητική συνεργασία με τον ΣΥΡΙΖΑ\nΈχουμε ξεκαθαρίσει ότι δεν θα γίνουμε το δεκανίκι κανενός. Ούτε το ρόλο του πάγκου είμαστε διατεθειμένοι να παίξουμε. Να φύγει ο ένας για να έρθει ο άλλος. Εμείς αν κάποια στιγμή χρειαστεί θα βοηθήσουμε στο σχηματισμό μια ευρύτερης κυβέρνησης, αλλά με ευρωπαϊκό προσανατολισμό και προγραμματικές συγκλίσεις. Αντίθετα στην κυβέρνηση ΣΥΡΙΖΑ- ΑΝΕΛ καμία φορά δεν υπήρξε προγραμματική συμφωνία. Θα φέρει αύριο το σύμφωνο συμβίωσης. Τι θα κάνει τις αριστερές πολιτικές; θα τις περνάει με τις δικές μας ψήφους; Και τις δεξιές, νεοφιλελεύθερες πολιτικές θα τις περνάει με τους ΑΝΕΛ;\nΣήμερα υπάρχει μια κριτική προς τον ΣΥΡΙΖΑ και από εμάς αν μπορεί, αν θέλει και αν ξέρει να κάνει τη δουλειά. Υπάρχουν προβλήματα στη διοίκηση πέραν δεξιών ή αριστερών πολιτικών. Αν είσαι αποτελεσματικός. Δεν είναι αποτελεσματική αυτή η κυβέρνηση σε αυτό το δεκάμηνο. Δεύτερον το κεντρικό ζήτημα όσον αφορά τη διαπραγμάτευση. Η τακτική του ΣΥΡΙΖΑ μας βρίσκει αντίθετους. Φτάνει τη διαπραγμάτευση στο τελικό σημείο εκεί που η χώρα είναι με την πλάτη στον τοίχο. Με αποτέλεσμα εκείνη τη στιγμή να δέχεται τα πάντα. Επιτρέπεται να μην έχει συγκεκριμένο σχέδιο για τα κόκκινα δάνεια; -που ήξερε ότι θα ερχόταν το νομοσχέδιο;- και να διαπραγματεύεται χωρίς κατηγοριοποίηση, ποιοι μπορούν να πληρώσουν και ποιοι όχι;\nShare the post "Θανάσης Θεοχαρόπουλος: “Υπάρχει μια αντίδραση στην Ελληνική κοινωνία”"


Γιάννης Αντετοκούνμπο: Έβγαλε τα παπούτσια του & τα έδωσε σε 17χρονο fan του με σύνδρομο Down (vid) - Mothersblog.gr\nΜία χειρονομία που συγκίνησε τους πάντες.\nΟ Γιάννης Αντετοκούνμπο είναι ένας από τους πιο περιζήτητους παίκτες του NBA. Δεν είναι όμως μόνο το συγκλονιστικό παίξιμό του στο παρκέ αυτό που τον κάνει τόσο δημοφιλή, αλλά και ο χαρακτήρας του. Ο Γιάννης είναι ένας άνθρωπος με ήθος που πάντα νοιάζεται για τους γύρω του. Δεν ξεχνά την χώρα που έχει μεγαλώσει, αλλά και ούτε τα δύσκολα χρόνια της εφηβείας που έπαιζε μπάσκετ στο γηπεδάκι στα Σεπόλια.\nΤην περασμένη εβδομάδα, ο διεθνής μπασκετμπολίστας έκανε άλλη μία κίνηση ανθρωπιάς και αγάπης που μας συγκίνησε πολύ. Λίγο μετά το τέλος του αγώνα των Bucks κόντρα στους Hornets, καθυστέρησε να πάει στα αποδυτήρια. Οι fans του τον περίμεναν πώς και πώς για να του μιλήσουν και να βγάλουν μαζί του μία φωτογραφία.\nΑνάμεσά τους ήταν και ένα 17χρονο αγόρι με σύνδρομο Down. Ο Γιάννης Αντετοκούνμπο, χωρίς καν αν το σκεφτεί, βγάζει τα παπούτσια του και του τα δίνει.


Αφιερωμένο εξαιρετικά | Κιλκίς24\nΟ αρχηγός της αξιωματικής αντιπολίτευσης Κυριάκος Μητσοτάκης όπου βρεθεί κι όπου σταθεί κατηγορεί την κυβέρνηση ότι καλλιεργεί κλίμα διχασμού και γι’ αυτό, πριν δημιουργηθούν, όπως ισχυρίζεται, τετελεσμένα που θα απειλήσουν τη δημοκρατία και τη θέση της χώρας στην Ευρώπη, αυτή η κυβέρνηση πρέπει να φύγει.\nΤαυτοχρόνως εμφανίζεται ως ο ηγέτης που θα ενώσει τους Ελληνες και τις Ελληνίδες λέγοντάς τους την αλήθεια και μόνο την αλήθεια γι’ αυτά που μπορεί να κάνει στην περίπτωση που το κόμμα του αναλάβει τη διαχείριση των δημόσιων υποθέσεων.\nΜέχρι στιγμής -και παρά το γεγονός ότι έχει αποκτήσει ένα καθαρό προβάδισμα έναντι του Τσίπρα- δεν φαίνεται να προσελκύει τους απογοητευμένους και θυμωμένους ψηφοφόρους του ΣΥΡΙΖΑ, δεν τους έχει πείσει δηλαδή ότι διαθέτει μια σοβαρή εναλλακτική πρόταση για τα προβλήματα της χώρας.\nΦαίνεται όμως ότι έχει καταφέρει να πείσει παράγοντες που δεν προέρχονται από τη Δεξιά, δεν έχουν συντηρητικές απόψεις -το αντίθετο θα λέγαμε, αφού η γραμμή εκκίνησής τους είναι η Αριστερά και η Κεντροαριστερά.\nΑυτοί βλέπουν στο πρόσωπό του τον πολιτικό που μπορεί να σταματήσει την πορεία της χώρας προς τον αυταρχισμό και την εκτροπή. Συναγερμός: Η δημοκρατία κινδυνεύει, οι θεσμοί καταρρακώνονται, η ενημέρωση αιχμαλωτίζεται, ο ΣΥΡΙΖΑ στήνει παρακράτος, άρα εμπρός όλοι μαζί υπό την καθοδήγηση του Κυριάκου Μητσοτάκη να τελειώνουμε με αυτή τη δυσώδη και πυώδη παρένθεση.\nΟι λεγεώνες της αρετής (υπερδεξιοί, δεξιοί, κεντρώοι, φιλελεύθεροι, κεντροαριστεροί και κεντροαντιαριστεροί) σε θέση μάχης για να εφορμήσουν κατά του οχυρού που υπερασπίζονται οι κατσαπλιάδες.\nΕπειδή όμως η Ν.Δ. δεν είναι μόνο ο Κυριάκος Μητσοτάκης, επειδή η Ν.Δ. είναι και το πρόσφατο παρελθόν της, επειδή Ν.Δ. είναι το ιδεολογικό σύμπαν και η πολιτική ταυτότητα της ηγετικής ομάδας της, τα μέλη της οποίας διόρισε ο αρχηγός της, προσέξτε τις απόψεις που κυκλοφορούν στο εσωτερικό της εμπροσθοφυλακής του πανεθνικού μετώπου:\n— «Εχουν ξαναπεράσει πιο φασίστες απ’ αυτούς στην εξουσία;»\n— «Πάντα έλεγα ότι οι αριστεροί δεν είναι δημοκράτες και με έλεγαν υπερβολικό».\n— «Σε οποιοδήποτε μέρος του κόσμου κι αν πας, όταν πεις ότι είσαι κομμουνιστής σε βάζουν φυλακή. Στην Ελλάδα γίνεται το αντίθετο».\n* Αποσπάσματα από ομιλία του Αδωνη Γεωργιάδη (αντιπρόεδρος της Ν.Δ., παρακαλώ, με απόφαση του Κ. Μητσοτάκη) στη Χίο.\nΑφιερωμένο εξαιρετικά σε όσους εξακολουθούν να λένε ότι παραμένουν αριστεροί ή γενικώς προοδευτικοί, αλλά προθυμοποιούνται να προσφέρουν χείρα βοηθείας στον κ. Μητσοτάκη, όχι για να διασωθούν προσωπικά, αλλά για την Ελλάδα, ρε γαμώτο, για να απαλλαγεί όσο γίνεται πιο γρήγορα από τους δημαγωγούς, τους λαϊκιστές και τους αντιδημοκράτες που μας κυβερνούν.\nΤο Ρόιτερς ανασχημάτισε τον Σκουρλέτη, η ελβετική εφημερίδα ΝΖΖ τους Δρίτσα και Σπίρτζη. Το σκεπτικό είναι κοινό και στα δύο μέσα ενημέρωσης. Οι τρεις υπουργοί δυσκολεύουν τον πρωθυπουργό στο θέμα των ιδιωτικοποιήσεων. Γνωστό είναι πως και τους τρεις δεν τους γουστάρουν οι δανειστές.\nΓιατί μας ταλαιπωρούν; Να φτιάξουν αυτοί τον κατάλογο της νέας κυβέρνησης και να τον παραδώσουν στον Τσίπρα, αφήνοντάς του το περιθώριο να διαλέξει μερικούς υφυπουργούς, όχι όμως σε πόστα που τους ενδιαφέρουν.


Εικόνες από το μέλλον στην έκθεση "Bakutel 2013" | Euronews\nΕικόνες από το μέλλον στην έκθεση "Bakutel 2013"\nH “Bakutel 2013” είναι η μεγαλύτερη έκθεση για τις τηλεπικοινωνίες και τις νέες τεχνολογίες στην περιοχή της Κασπίας. Προσφέρει στους επισκέπτες της ένα δωρεάν ταξίδι στο μέλλον.\nΔιοργανώνεται για 19η φορά στο Μπακού, πρωτεύουσα του Αζερμπαϊτζάν. Πρόσφατα συγκεντρώθηκαν εκεί 300 εταιρείες από 27 χώρες.\nΟ πρόεδρος του Αζερμπαϊτζάν Ιλχάμ Αλίγιεφ τονίζει: “Ανακοινώσαμε ότι το 2013 είναι για εμάς η χρονιά των Πληροφοριών και των Τεχνολογιών Επικοινωνίας. Ο κύριος λόγος για αυτό ήταν η εκτόξευση του πρώτου αζέρικου διαστημικού δορυφόρου. Γίναμε μία χώρα με την δική της διαστημική βιομηχανία. Αυτός ο δορυφόρος είναι υπό τον πλήρη έλεγχο αζέρων ειδικών.Σκοπεύουμε να συνεχίσουμε αυτό το πρόγραμμα. Τα επόμενα χρόνια θα στείλουμε και δεύτερο και τρίτο δορυφόρο”.\nΜια τοπική εταιρεία κινητής τηλεφωνίας έκανε τα αποκαλυπτήρια ενός… έξυπνου σπιτιού που ελέγχεται από ένα έξυπνο κινητό. Λείπετε σε επαγγελματικό ταξίδι; Απλά πατήστε τα κουμπιά για να ανοίξετε τις πόρτες, την θέρμανση, τα φώτα, ακόμα και την καφετιέρα. Και όλα αυτά μπορούν να γίνουν με ένα τηλέφωνο ή ακόμα και μέσω facebook. Σε περίπτωση έκτακτης ανάγκης, το ίδιο το σπίτι θα σας στείλει sms!!!\n“Απλά φανταστείτε το! Ο ιδιοκτήτης είναι κάπου μακριά αλλά μπορεί να ελέγχει τι γίνεται στο σπίτι του με το κινητό του τηλέφωνο. Φυσικά το κύριο πλεονέκτημα είναι το ζήτημα της ασφάλειας. Ενημερώνεται για οτιδήποτε συμβαίνει στο σπίτι του”, επισημαίνει ο Γκιουνάι Μαμαντί από την εταιρεία Azercall.\nΜια άλλη ιδέα για smartphone έρχεται από το Ισραήλ. Η εταιρεία “Life watch” δημιούργησε ένα… ιατρικό κινητό, που έχει την δυνατότητα να μετρήσει την θερμοκρασία σας, το σάκχαρο, να ελέγχει την δίαιτά σας, ακόμα και να κάνει ηλεκτρονικό καρδιογράφημα!\nΟ Άλεξ Καπλάν, πρόεδρος του Αζεροϊσραηλινού Εμπορικού Επιμελητηρίου, εξηγεί: “Το ίδιο το τηλέφωνο σου δείχνει τι πρέπει να κάνεις. Πρέπει να αγγίξεις τους αισθητήρες, όπως σου υποδεικνύει η οθόνη. Σε μόνο 35 δευτερόλεπτα θα κάνει το ηλεκτρονικό καρδιογράφημα και θα το στείλει σε έναν σέρβερ. Μετά θα λάβουμε μια απάντηση, αν είναι φυσιολογικό ή όχι. Έτσι, αν είναι φυσιολογικό, είναι όλα τέλεια, αλλά αν δεν είναι, τότε πρέπει να καλέσεις τον γιατρό σου. Όλα τα στοιχεία κρατούνται στον υπολογιστή, οπότε μπορείς να πάρεις τηλέφωνο τον γιατρό σου σε οποιοδήποτε μέρος του κόσμου κι αν βρίσκεται και να του ζητήσεις να μπει στον προσωπικό σου λογαριασμό και να δει το ηλεκτρονικό σου καρδιογράφημα”.\nΕπίσης, στην έκθεση παρουσιάστηκε ένας διαδραστικός πίνακας που μπορεί να βοηθήσει τον δάσκαλο, όταν ο γραφικός του χαρακτήρας δεν είναι και ο καλύτερος, ώστε να γίνουν κατανοητά όσα γράφει. Η γραφή και η ανάγνωση είναι το πρώτο πράγμα που διδάσκεται στα σχολεία. Χάρη σε αυτήν την εφαρμογή, κάτι που γράφεται σε αυτόν το μαυροπίνακα μπορεί να φανεί από εκατοντάδες μαθητών σε όλες τις γωνιές του κόσμου. “Μπορώ να μοιραστώ την επιφάνεια εργασίας μου στον μαυροπίνακα. Οι μαθητές μπορούν να δουν από τον υπολογιστή του σπιτιού τους, μέσω ίντερνετ, όλο το περιεχόμενο που έχω εδώ”, εξηγεί ο τοπικός διευθυντής της Hitachi.\nΑναμφισβήτητα όμως, το ρομπότ Τιτάν είναι ο γκεστ σταρ σε αυτήν την έκθεση. Είναι διάσημος σε όλον τον κόσμο και κυριολεκτικά γεμάτος με πολλές ασύρματες συσκευές και εφαρμογές. Με τις συνομιλίες του, τα τραγούδια, ακόμα και τις χορευτικές του φιγούρες, κλέβει τις εντυπώσεις στην “Bakutel 2013”.\nΗ τεχνολογία εξελίσσεται. Γοητεύει. Αλλά μερικές φορές, αυτές οι εικόνες από το μέλλον, μπορεί να τρομάξουν τα μικρά παιδιά…


Προσφυγικό: Οικονομική βοήθεια 3 δις ευρώ από ΕΕ στην Τουρκία - OnAlert.gr\nΠροσφυγικό: Οικονομική βοήθεια 3 δις ευρώ από ΕΕ στην Τουρκία\n16.10.2015 | 11:39\nΈνας Αφγανός προερχόμενος από την Τουρκία σκοτώθηκε στην προσπάθειά του να εισέλθει παράνομα στη Βουλγαρία λίγο προτού η Ευρωπαϊκή Ένωση συμφωνήσει με την Τουρκία σε ένα "κοινό σχέδιο δράσης" με σκοπό να ανακοπούν οι μεταναστευτικές ροές στα εξωτερικά σύνορά της. Ο Αφγανός, που σκοτώθηκε χθες βράδυ από βούλγαρους συνοριοφύλακες, ήταν μέλος μιας ομάδας περίπου πενήντα προσφύγων οι οποίοι εισήλθαν στη Βουλγαρία από την Τουρκία, σύμφωνα με τη βουλγαρική κυβέρνηση. Αξιωματούχος του υπουργείου Εσωτερικών δήλωσε πως το θύμα επλήγη από σφαίρα που εξοστρακίστηκε, την οποία έριξαν οι συνοριακοί φρουροί χωρίς πρόθεση να σκοτώσουν κάποιον.\nΟι ευρωπαίοι ηγέτες, που συναντήθηκαν χθες βράδυ στις Βρυξέλλες, πίεσαν την Τουρκία, η οποία έχει γίνει πύλη εισόδου προς την Ευρώπη για εκατοντάδες χιλιάδες πρόσφυγες, να βοηθήσει να σταματήσουν αυτές οι ροές μεταναστών, όμως η κάθε πλευρά αποφάσισε να επιβάλει τους όρους της. "Καταλήξαμε σε συμφωνία για το ακριβές περιεχόμενο αυτού του σχεδίου δράσης", ανακοίνωσε στη διάρκεια της χθεσινής νύχτας ο πρόεδρος της Ευρωπαϊκής Επιτροπής Ζαν-Κλοντ Γιούνκερ, έπειτα από το συμβούλιο των ευρωπαίων αρχηγών κρατών και κυβερνήσεων στις Βρυξέλλες.\nΟι Ευρωπαίοι "χαιρέτισαν" ένα σχέδιο βασισμένο σε "αμοιβαίες δεσμεύσεις", σύμφωνα με τα συμπεράσματα της συνόδου κορυφής. Όμως η πολιτική υποστήριξη στις διαπραγματεύσεις δεν σημαίνει ολοκλήρωση της διαδικασίας, καθώς οι πιο ευαίσθητες λεπτομέρειες της συμφωνίας παραμένουν προς διαπραγμάτευση.\nΗ ανακοίνωση της συμφωνίας έγινε μετά την επίσκεψη στην Άγκυρα δύο ευρωπαίων Επιτρόπων οι οποίοι πήγαν εκεί για να προτείνουν βοήθεια στην Τουρκία προκειμένου να υποδεχθεί περισσότερους πρόσφυγες και να της ζητήσουν σε αντάλλαγμα να δεχθεί "επανεισδοχές" παράτυπων μεταναστών που έρχονται (στην Ευρώπη) προερχόμενοι από την Τουρκία.\nΣύμφωνα με ευρωπαϊκές πηγές, η Τουρκία απαιτεί βοήθεια τριών δισεκατομμυρίων ευρώ. Όπως αναφέρει το παρακάτω ρεπορτάζ του Αλ Τζαζίρα η ΕΕ εχει συμφωνήσει το ποσό των 3.4 δις ευρώ. Αυτή η πλευρά του σχεδίου θα είναι αντικείμενο διαπραγμάτευσης "τις επόμενες ημέρες", υπογράμμισε ο Γιούνκερ. Διπλωμάτες στις Βρυξέλλες έχουν εκφράσει αμφιβολίες για το κατά πόσον μπορεί να συγκεντρωθεί αυτό το ποσό.\nΠροκειμένου να ανταποκριθεί στις τουρκικές απαιτήσεις, το "σχέδιο δράσης" διανοίγει την προοπτική μιας πιο γρήγορης διαδικασίας απ΄ό,τι προβλεπόταν προηγουμένως ώστε να διευκολυνθεί η χορήγηση βίζας στους τούρκους πολίτες που ταξιδεύουν στην ΕΕ.\nΗ Άγκυρα θέλει επίσης να "ανοίξουν νέα κεφάλαια" στις ενταξιακές διαπραγματεύσεις της με την ΕΕ και να θεωρηθεί "ασφαλής χώρα" (της οποίας οι πολίτες δεν θα μπορούν να θεωρηθούν a priori πρόσφυγες) από τους Ευρωπαίους.\n"Δεν θα υπογράψουμε μια συμφωνία επανεισδοχής προτού εξασφαλίσουμε πρόοδο στο θέμα των θεωρήσεων διαβατηρίου στο χώρο Σένγκεν", προειδοποίησε χθες από την Τουρκία ο πρωθυπουργός Αχμέτ Νταβούτογλου. "Όμως η φιλελευθεροποίηση των θεωρήσεων" προκαλεί "κρύο ιδρώτα σε ορισμένα κράτη μέλη", υπογράμμισε ευρωπαίος διπλωμάτης.\nΔεν πρέπει να υπάρξει "φιλελευθεροποίηση χωρίς όρους με θεωρήσεις που θα μπορούν να δίνονται σε άτομα των οποίων δεν γνωρίζουμε ακριβώς την ταυτότητα", προειδοποίησε ο γάλλος πρόεδρος Φρανσουά Ολάντ.\nΕξάλλου, οι Ευρωπαίοι θέλησαν να δείξουν καλή θέληση αποδεχόμενοι να συζητήσουν τη "ζώνη ασφαλείας" την οποία ο τούρκος πρόεδρος Ρετζέπ Ταγίπ Ερντογάν θέλει να δημιουργήσει πάνω από τα σύνορα της Τουρκίας με τη Συρία.\nΌμως "η παρουσία και η δραστηριότητα της Ρωσίας στη Συρία δείχνουν σε ποιο σημείο αυτή η ζώνη ασφαλείας θα είναι δύσκολη", προειδοποίησε ο πρόεδρος του Ευρωπαϊκού Συμβουλίου και οικοδεσπότης της συνόδου κορυφής Ντόναλντ Τουσκ, υπενθυμίζοντας πως "η Ρωσία είναι πολύ ξεκάθαρα εναντίον αυτής της ιδέας".\n"More for more"\nΟι αρχηγοί κρατών και κυβερνήσεων εξέφρασαν, εξάλλου την ανησυχία τους για τις ρωσικές επιθέσεις στη Συρία. Αν και διχάζονται όσον αφορά τον ρόλο που μπορεί να παίξει ο σύρος πρόεδρος Μπασάρ αλ Άσαντ σε μια πολιτική μετάβαση, επαναβεβαίωσαν ότι συμφωνούν για το γεγονός ότι "δεν μπορεί να υπάρξει βιώσιμη ειρήνη στη Συρία" υπό την παρούσα κυβέρνηση.\nΗ δημιουργία μακροπρόθεσμα ενός "ευρωπαϊκού σώματος" συνοριοφυλάκων για τον καλύτερο έλεγχο των εξωτερικών συνόρων συζητήθηκε επίσης στη σύνοδο κορυφής.\nΗ Ουγγαρία θα δεχθεί ενισχύσεις περίπου 150 αστυνομικών από την Πολωνία, τη Δημοκρατία της Τσεχίας και τη Σλοβακία για να τη βοηθήσουν στη φύλαξη των συνόρων της με τη Σερβία, ανακοίνωσαν χθες οι τέσσερις χώρες.\nΗ σύνοδος κορυφής υπενθύμισε επίσης τη συνεργασία που θέλει να αποκαταστήσει με τις χώρες του "Δρόμου των Βαλκανίων" που χρησιμοποιούν οι πρόσφυγες και, πιο μακριά, με την Αφρική.\nΣε σχέση με τις διαπραγματεύσεις τους με τις αφρικανικές χώρες, οι ευρωπαίοι ηγέτες συμφώνησαν στην αρχή "more for more" (περισσότερα για περισσότερα): αν θέλουν περισσότερη βοήθεια, αυτές οι χώρες πρέπει να διευκολύνουν την επιστροφή στο έδαφός τους των οικονομικών μεταναστών που στέλνονται πίσω από την ΕΕ.\nΤο θέμα θα βρεθεί στο επίκεντρο της συνόδου κορυφής στη Βαλέτα στην οποία θα συμμετάσχουν οι χώρες της ΕΕ και οι αφρικανικές χώρες στη Μάλτα στις 11 και 12 Νοεμβρίου.\nΠροκειμένου να χρηματοδοτήσει τη βοήθεια προς τις χώρες τις οποίες θέλει να κάνει εταίρους, στην Αφρική αλλά και τις γειτονικές της Συρίας χώρες, η Ευρωπαϊκή Επιτροπή συνέστησε ταμείο που αναμένεται να συγκεντρώσει πολλά δισεκατομμύρια ευρώ. Όμως τα κράτη-μέλη καθυστερούν να καταβάλουν τον οβολό τους παρά τις υποσχέσεις τους, δήλωσε χθες η Ευρωπαϊκή Επιτροπή στους ευρωπαίους ηγέτες.\nTags: ΤΟΥΡΚΙΑ, ΕΕ, ΠΡΟΣΦΥΓΙΚΟ, ΟΙΚΟΝΟΜΙΚΗ ΒΟΗΘΕΙΑ ΤΟΥΡΚΙΑ, ΔΕΛΤΙΟ,


Θέση εργασίας Σύμβουλος Προώθησης Εκπαιδευτικών Προγραμμάτων - Epsilon Net A.E.\nΟ Σύμβουλος Προώθησης Εκπαιδευτικών Προγραμμάτων είναι υπεύθυνος για την προώθηση εκπαιδευτικών προγραμμάτων στο υπάρχον πελατολόγιο της εταιρείας, αλλά και στην ανάπτυξη νέου πελατολογίου.\nΕπίσης, παρέχει Συμβουλευτικές Υπηρεσίες σε εκπαιδευτικά προγράμματα.\nΕταιρεία Πληροφορικής αναζητά για άμεση πρόσληψη στέλεχος σύμβουλο εμπορολογιστικών προγραμμάτων ΕRP. CRM...\nΠεριγραφή Θέσης. Ο Σύμβουλος Προώθησης Εκπαιδευτικών Προγραμμάτων είναι υπεύθυνος για την προώθηση...\nΣύμβουλος Πωλήσεων Τμήματος Τεχνολογίας (Θεσσαλονίκη). Κωδικός Αγγελίας. SGR 0521 Sales ΙΤ. Τα Public, τα καταστήματα που προσφέρουν τη μεγαλύτερη γκάμα προϊόντων τεχνολογίας και ψ...\nJoin our Team. Μοναστηρίου Kύριες αρμοδιότητες. Ο. Η Σύμβουλος... ..εσωτερικών χωρών Γνώση προγραμμάτων Φωτομετρίας Dialux...\nΗ εταιρεία αναζητεί για άμεση πρόσληψη στη Διεύθυνση Παραγωγής και Προγραμμάτων Μηχανικό Πληροφορικής...\nΑπαραίτητα. Επιθυμητά Προσόντα. Απαραίτητη αποδεδειγμένη προϋπηρεσία τουλάχιστον 2 ετών σε Ξενοδοχείο ή. και Εταιρεία Πληροφορικής στον Ξενοδοχειακό Κλάδο στο Τμήμα Πωλήσεων Market...\nΖητεί Σύμβουλο Τμήματος Αναπτυξιακών Προγραμμάτων(κωδ... 7730 20)Αρμοδιότητες. Σύμβουλος υποστήριξης...\nΣύμβουλος Διακόσμησης και Εξυπηρέτησης Πελατών (Θεσσαλονίκη)\nΣύμβουλος Διακόσμησης και Εξυπηρέτησης Πελατών ! Department... επιθυμητή Αριστη γνώση χρήσης Η Υ, MS Office, ERP προγραμμάτων...\nΣΥΜΒΟΥΛΟΣ ΠΩΛΗΣΕΩΝ Ν. ΘΕΣ ΝΙΚΗΣ Κωδικός Θέσης. Σ.Π. ΘΕΣΣΑΛΟΝΙΚΗ 20210212 Ημερομηνία ανάρτησης αγγελίας. 17 2 2021 Ενδιαφέρεσαι για τον χώρο των πωλήσεων και διαθέτεις ικανότητες επ...\nΤίτλος. Management Consultant. Στέλεχος Διαχείρισης Εθνικών & Ευρωπαϊκών Συγχρηματοδοτούμενων Προγραμμάτων. ΕΣΠΑ...\nΠωλητή/Σύμβουλος Πωλήσεων Φαρμακείου (κωδ.ΠΩΛ.ΒΙΟΦ.ΘΕΣ/ΝΙΚΗ.04/21)\nΣυμμετοχή στον σχεδιασμό της στρατηγικής προώθησης. Ενημέρωση στοιχείων πελατών, σχολίων επισκέψεων...


To ΠΑΣΟΚ μπορεί να κερδίσει τις εκλογές με αρχηγό τον Λαλιώτη! | infoserres.com\nTo ΠΑΣΟΚ μπορεί να κερδίσει τις εκλογές με αρχηγό τον Λαλιώτη!\nΔημοσιεύτηκε στις 20/08/2017 - 1:54:25 ΠΜ από Neoklis σε ΑΠΟΨΕΙΣ\nΟι δύο άνδρες φορούσαν χαβανέζικα πουκάμισα και πλατύγυρα καπέλα. Κάπνιζαν κουβανέζικα πούρα και έπιναν παγωμένη σαμπάνια σε μαύρα ποτήρια. Θα μπορούσαμε να τους χαρακτηρίσουμε απλά εκκεντρικούς μια και η θαλαμηγός στην οποία απολάμβαναν την συγεκριμένη ιεροτελεστία χαλάρωσης ήταν δεμένη στο λιμάνι της Μυκόνου.\nAπό τον Keith Richards\nΣτην πραγματικότητα όμως επρόκειτο για κάποιου είδους μεταμφίεση μια και όποιος πλησίαζε μπορούσε να διακρίνει τα πρόσωπα και τον σωματότυπο ενός πασίγνωστου επιχειρηματία κι ενός εύσωμου πολιτικού που διακρίνεται για την αθυροστομία του.\n-Μόνο ο Λαλιώτης μπορεί να ξαναφέρει το ΠΑΣΟΚ στην κυβέρνηση…\nακούστηκε να λέει ο επιχειρηματίας.\nΟ πολιτικός συμπλήρωσε\n.Ο Κώστας τους έχει για πρωινό. Πρέπει να τον πείσουμε να βγει μπροστά. Θα ξυπνήσει μνήμες, θα προκαλέσει συγκρούσεις, μίση, πάθη, μπάχαλο αλλά όλο αυτό θα βοηθήσει το ΠΑΣΟΚ να κερδίσει τις εκλογές. Θα πρόκειται για μια επικοινωνιακή καταιγίδα που θα είναι προς όφελος του ΠΑΣΟΚ. Γύρευε τι έχει να γίνει αν ο Λαλιώτης ξαναμπεί στην πρώτη γραμμή…\nΣτην συνέχεια ο επιχειρηματίας με τον πολιτικό παρήγγειλαν σούσι και συνέχισαν να απολαμβάνουν τα πούρα και τη σαμπάνια τους.\nΣτην ατμόσφαιρα υπήρχε διάχυτη η αίσθηση της επιστροφής του δαιμόνιου θείου βρέφους…\nΠροηγούμενο Προηγούμενο Άρθρο: Πανσερραικός : Την αποβολή του από το πρωτάθλημα ζητά η Δόξα Δράμας\nΕπόμενο\tΕπόμενο Άρθρο: ΕΠΣ Σερρών : Μαύρα σύννεφα στον ουρανό της Καρπερής ¨¨κούνησε ¨¨μαντήλι ο Μπαχταρλίεφ


Instagram: Μίνι συναυλίες από την καραντίνα | Euronews\nΑπό Νικολέτα Δρούγκα & Nial O'Reilly • ανανεώθηκε πριν: 18/03/2020\nΠνευματικά Δικαιώματα Andrea Buoso/MTI/MTVA\nΣε καραντίνα για δεύτερη εβδομάδα, όμως οι Ιταλοί συνεχίζουν να τραγουδούν από τα παράθυρα και τα μπαλκόνια και να εμψυχώνουν ο ένας τον άλλο.\nΈνα κύμα στήριξης που σταδιακά εξαπλώνεται και σε άλλες χώρες.\nΠαρίσι και Άμστερνταμ εκδήλωσαν ευγνωμοσύνη και αλληλεγγύη σε γιατρούς και νοσηλευτές.\nΗ Βενετία είναι έρημη, όμως οι λίγοι που κυκλοφορούν διαπίστωσαν ότι το νερό στα κανάλια έγινε ξανά διαυγές και τα ψάρια επέστρεψαν.\nΔράσεις ελπίδας και ανθρωπιάς εκδηλώνονται σε κάθε γωνιά του κόσμου. Στην Ουάσιγκτον, ένας εθελοντής παραδίδει δωρεάν γεύματα σε ηλικιωμένους.\n«Αφού είμαι υγιής και έχω αυτοκίνητο, σκέφτηκα πως υπάρχουν άνθρωποι που χρειάζονται βοήθεια, και μπορώ να τους την προσφέρω. Άρπαξα λοιπόν την ευκαιρία και τώρα έχω τη δυνατότητα να κάνω ανθρώπους να χαμογελούν», λέει χαρακτηριστικά ο Σαμ Φίστερ.\nΣτο Instagram και άλλα μέσα κοινωνικής δικτύωσης, καλλιτέχνες παγκόσμιας εμβέλειας όπως ο Τζον Λέτζεντ, ο Κρις Μάρτιν, ο Bono και ο Ρόμπι Γουίλιαμς κάνουν μίνι συναυλίες και ανεβάζουν το ηθικό των θαυμαστών τους.\nΤο έρημο Παρίσι


Επεστράφη το συμβόλαιο του Χριστοφιδέλη - Onsports.gr\nΡούλα Κεφάκη 27 Ιανουαρίου 2011, 18:39\nΕπεστράφη το συμβόλαιο του Χριστοφιδέλη\nΗ χρονική διάρκεια του συμβολαίου του 33χρονου ακραίου το πρώτο πρόβλημα - Η υπόθεση της έκδοσης δελτίου θα συνεχιστεί με νέο έλεγχο.\nΣτον αρχικό αποστολέα του, τον Παναθηναϊκό… επεστράφη σήμερα (27/01) το συμβόλαιο του Κώστα Χριστοφιδέλη.\nΣτην τυπική διαδικασία που ακολουθείται για την έκδοση δελτίου, οι νομικοί σύμβουλοι της ΕΣΑΠ διαπίστωσαν μία παρατυπία, η οποία πάντως ουδεμία σχέση έχει με την… τηγανίτα.\nΤο συμβόλαιο του 33χρονου ακραίου έχει ημερομηνία έναρξης 23 Μαρτίου 2011 (όταν και ολοκληρώνεται η τιμωρία του) και λήξης τρεις μήνες αργότερα. Το ελάχιστο, ωστόσο, χρονικό διάστημα που μπορεί ένας παίκτης να συμφωνήσει με μία ομάδα είναι έξι μήνες.\nΣτον Παναθηναϊκό αναζητούν πλέον τον τρόπο να δηλώσουν τον Χριστοφιδέλη από τώρα, παρά το γεγονός ότι η ποινή του βρίσκεται σε ισχύ.\nΑκόμα, πάντως, και να λυθεί το συγκεκριμένο πρόβλημα, η περίπτωση Χριστοφιδέλη δεν έχει τελειώσει για την ΕΣΑΠ, καθώς το ζήτημα με τη χρονική διάρκεια προέκυψε στην αρχή μόλις του σχετικού ελέγχου από τα αρμόδια όργανα.\nΤο συμβόλαιο του ακραίου των «πρασίνων» θα πρέπει να σταλεί ξανά στη διοργανώτρια αρχή του πρωταθλήματος διορθωμένο, προκειμένου οι νομικοί να ασχοληθούν με την ουσία της υπόθεσης.\nΗ ανακοίνωση της ΕΣΑΠ: «Μετά από τον προβλεπόμενο έλεγχο νομιμότητας του συμβολαίου του αθλητή Κώστα Χριστοφιδέλη που κατέθεσε το ΤΑΑ Παναθηναϊκός στην ΕΣΑΠ και αφού διαπιστώθηκε τυπικό πρόβλημα, αυτό στάλθηκε στο ΤΑΑ Παναθηναϊκός προκειμένου να διορθωθεί και υποβληθεί στην ΕΣΑΠ προς επανέλεγχο».


Καιγόμαστε αλλά βγαίνουμε από την κρίση.... | politischios.gr\nΚαιγόμαστε αλλά βγαίνουμε από την κρίση....\nΤο κράτος έχει παραδώσει κάθε σπιθαμή διοικητικής οργάνωσης του στο έλεος Θεού και ανθρώπων και δεν έχει μείνει απολύτως τίποτα όρθιο να μας θυμίζει ότι σε αυτή την άκρη της Ευρώπης θρέφεται μετά από χρόνια στερήσεων, κόπων, θυσιών, κάποια ελπίδα για το αύριο.\nΚαλοί δεν είμαστε πουθενά παρά μόνο στο να θρηνούμε πρόσκαιρα κάθε φορά θύματα από καταστάσεις στις οποίες την πρώτη και τελευταία ευθύνη είχε η πολιτεία και οι φορείς της.\nΠλημμύρες, φωτιές, νεκροί, κι άλλοι νεκροί, όλα επειδή ένας κρατικός μηχανισμός δεν είναι ποτέ στη θέση του και δεν μπορεί να προβλέψει το παραμικρό, ακόμη κι αν αυτό είναι η προστασία των πολιτών του από καταστάσεις έκτακτης ανάγκης. Γιατί για πιο άλλο λόγο κατατίθενται σχέδια και προηγούνται συσκέψεις προβλέποντας αυτές καθαυτές τις «έκτακτες ανάγκες»;\nΗ ζωή μας, οι ζωές μας, οι περιουσίες μας, οι οικογένειές μας, όλο μας το κοινωνικό μας «είναι» προστατεύεται από σχέδια φτιαγμένα «στο πόδι», πρόχειρα, ανεφάρμοστα, ανεδαφικά που απλά προκύπτουν για να προκύπτουν και όχι για να δίνουν λύσεις σε μια κατάσταση που ναι, είναι έκτακτη, γιατί πάντα θα υπάρχει και αυτό το έκτακτο που πρέπει να προβλέψουμε. Ένα «έκτακτο» που δεν μπορεί κάθε φορά να σκεπάζεται κάτω από τους τόνους πολιτικών ευθυνών σα να μην τρέχει τίποτα.\nΝεκροί λοιπόν, κι άλλοι νεκροί....\nΚυκλοφορούν πολλά στο διαδίκτυο τις τελευταίες ώρες αποτυπώνοντας αυτό που όλοι έχουμε στο νου μας αλλά δεν το βροντοφωνούμε. «Αν τα δάση ήταν τράπεζες θα τις είχαμε σώσει», γράφει ένας. Μα και για τους ανθρώπους τελικά το ίδιο ισχύει....\nΜια δεκαετία θυσιών, στερήσεων και βίαιης αλλαγής σε όλα τα επίπεδα. Οι Έλληνες προσπαθούν να αλλάξουν συνήθειες ετών, αγκομαχούν, πληρώνουν, τακτοποιούν, εμπιστεύονται τα όνειρά τους και το μέλλον στο κράτος που ενώ όλα αλλάζουν, αυτό παραμένει ακριβώς το ίδιο. Ανάλγητο, απρόσωπο, πολτικάντικο, αδιάφορο, ασύλληπτα φαιδρό ακόμη και να προκαλέσει τα στοιχειώδη.\nΕίναι ντροπή όλων μας να ανεχόμαστε να συνεχίσουμε έτσι. Εμείς να δίνουμε στον βωμό της οικονομικής ανασυγκρότησης της χώρας πόνο και αίμα και το κράτος να παίζει κρυφτό και να αποκαλύπτει το χάος που το χωρίζει από οποιαδήποτε λογική και σύγχρονη αλλαγή. Είναι παραλογισμός. Δεν αντέχεται αυτή η συνέχεια....\nΝεκροί λοιπόν και άλλοι νεκροί... Και υποκρισία και πολιτικά παιχνίδια και από αύριο οι 50 που χάθηκαν θα γίνουν βορά στην πολιτική αντιπαράθεση εκείνων που φέρουν ευθύνες. 50 άνθρωποι που θα στοιχειώνουν καθημερινά όσους απέμειναν με συνείδηση σε τούτο τον τόπο και θα τους θυμίζουν ότι όποιος ξανανοίξει το στόμα του και μιλήσει για «κράτος που γυρίζει σελίδα» θα πρέπει να του δείχνουμε τις εικόνες από την Μάνδρα, από το Μάτι, από την Ηλεία.... Στεγνά, απαίσια και ρεαλιστικά!\nΤο 2018 στην Ελλάδα χάνονται ζωές από πυρκαγιά. Συμβαίνει και αλλού αυτό αλλά δεν επαναλαμβάνεται συνήθως. Εδώ συνηθίσαμε στις εικόνες φρίκης, δεν μας ενοχλούν, δεν μας εξοργίζουν, δεν μας σηκώνουν από την παραλία μας να σκίσουμε τα ρούχα μας γι’ αυτό το κράτος που ΔΕΝ ΑΛΛΑΖΕΙ.\nΓια να τελειώνουμε λοιπόν. Οι 50 ζωές που χάθηκαν είναι δική μας ευθύνη. Εμείς προκαλέσαμε και αυτό το κακό, εμείς φταίμε. Εμείς γιατί απλά ξεχνάμε μέχρι το επόμενο κακό...\nΕύχομαι πράγματι να μας στοιχειώσουν οι 50 ψυχές. Δεν μας αξίζει τίποτα περισσότερο αφού εθελοτυφλούμε πως φτιάχνουμε κράτος, πως χτίζουμε την επόμενη μας μέρα, πως αλλάζουμε τις ζωές μας. Αυτό που αξίζει κάθε φορά, αυτό και λαμβάνουμε.... Με πόνο και αίμα.


Ανοίγουν σαμπάνιες οι μεσάζοντες εξοπλιστικών με τον Δένδια! - Radar.gr\nΟι δηλώσεις του προκαλούν αγορά αεροπλάνων, φρεγατών και πολεμικού υλικού.\nΔεν ξέρω τι λέτε εσείς, σχετικά με την απόφαση Δένδια να σηκώσει τους τόνους στη συνέντευξη με τον Τσαβούσογλου, δημοσιοποιώντας στους πάντες τα ανοιχτά ζητήματα διαφωνίας Ελλάδας και Τουρκίας! Να καταστήσει μια διπλωματική συνομιλία, με τις γνωστές διαφωνίες, από κοινό μυστικό, σε ομολογούμενη αδυναμία εξεύρεσης λύσης!\nΑσφαλώς αντιλαμβάνομαι ότι τέτοιες προσεγγίσεις τύπου Δένδια είναι αρεστές και γίνονται αποδεκτές από το κοινό της εφημερίδας «Δημοκρατία», το ζήτημα όμως είναι τι παρενέργειες μια τέτοια πολιτική επιφέρει στις σχέσεις των δυο χωρών!\nΔεν σκοπεύω να εισέλθω σε βαθυστόχαστες αναλύσεις ούτε να διεισδύσω σε γεωπολιτικές στρατηγικές. Εκείνο που ξεκάθαρα μπορώ να διαπιστώσω είναι πως οι δηλώσεις Δένδια αν είχαν κάποια επίδραση στη χώρα μας είναι η αναγκαιότητα που προκύπτει για αγορά πρόσθετου στρατιωτικού εξοπλισμού!\nΌπως ξεκάθαρα αναδεικνύεται από τις εφημερίδες της Κυριακής, η κυβέρνηση υπό τα νέα δεδομένα που προκύπτουν μετά τις δηλώσεις Δένδια, αναγκάζεται να θωρακίσει ακόμη περισσότερο τη χώρα από πλευράς πολεμικού υλικού και ήδη γίνονται συζητήσεις σε κρατικό επίπεδο για την απόκτηση και άλλων μαχητικών αεροσκαφών Rafalle αλλά και ταχύτατη ενίσχυση με τουλάχιστον 4 φρεγάτες του πολεμικού ναυτικού, ενεργοποίηση και αξιοποίηση των ναυπηγείων και προμήθεια εξοπλιστικού υλικού για ανανέωση οπλικών συστημάτων!!!\nΥπό αυτή την έννοια θα μπορούσε να πει κανείς πως μετά τις δηλώσεις Δένδια και την επιτυχημένη διπλωματική του πολιτική, ανοίγουν σαμπάνιες οι αντζέντηδες και οι μεσάζοντες εξοπλιστικών προγραμμάτων …\nΕτικέτες: εξοπλιστικάΝίκος Δένδιας


Ένα μόνο ευχαριστώ μοιάζει μικρό για όλους εσάς! - Αμυμώνη\nΈνα μόνο ευχαριστώ μοιάζει μικρό…\nΈνα μόνο ευχαριστώ μοιάζει μικρό για όλους εσάς που και φέτος δείξατε έμπρακτα την αγάπη σας, επιλέγοντας τα πασχαλινά είδη της Αμυμώνης από το περίπτερο μας στο Golden Hall και τις λαμπάδες μας από το Notos Home!\nΗ ευγνωμοσύνη μας είναι μεγάλη, ανάλογη της ανταπόκρισής σας!\nΣας ενημερώνουμε ότι το περίπτερο θα παραμείνει ανοιχτό με δώρα και χειροποίητες δημιουργίες από τους γονείς και τους εθελοντές της Αμυμώνης έως το τέλος του Μαΐου.\nΚατηγορίες: Bazaar, Γενικά Νέα, Δράσεις 12/04/2018\nΕτικέτες: Amymonibazaargolden hallnotos homeδώραπασχαλινά είδηχειροποίητα είδηχειροποίητες δημιουργίες


Μαρία Θέμελη - Πρωτοπόρος στον τομέα της ανοσοθεραπείας για τη θεραπεία του καρκίνου | ellines.com\nΠρωτοπόρος στον τομέα της ανοσοθεραπείας για τη θεραπεία του καρκίνου\nΗ Μαρία Θέμελη είναι ερευνήτρια και επίκουρη καθηγήτρια στο VUmc Cancer Center Amsterdam.\nΗ νεαρή επιστήμονας είναι πρωτοπόρος στον τομέα της ανοσοθεραπείας για τη θεραπεία του καρκίνου και επελέγη στις νικήτριες των Βραβείων VIVA400, για την πρωτοποριακή της έρευνα.\nΣυγκεκριμένα, τον Νοέμβριο του 2017, έλαβε τον τίτλο της «Γυναίκας της χρονιάς» στην Ολλανδία. Τα βραβεία αυτά δίδονται κάθε χρόνο σε 400 γυναίκες, που με το έργο τους και τις επιτυχίες τους εμπνέουν. Υπάρχουν 5 κατηγορίες βραβείων και η κ. Θέμελη βραβεύθηκε στην κατηγορία «Έξυπνα Κεφάλια».\nΓεννήθηκε και μεγάλωσε στην Πάτρα. Αποφοίτησε πρώτη από την Ιατρική Σχολή του Πανεπιστημίου Πατρών και στη συνέχεια εκπόνησε διδακτορική διατριβή στον τομέα της μεταμόσχευσης αιμοποιητικών κυττάρων, με επιβλέποντα τον καθηγητή Αλέξανδρο Σπυριδωνίδη.\nΩς ερευνήτρια, πρώτα στο Memorial Sloan Kettering Cancer Center της Νεας Υόρκης και τώρα στο VUmc Amsterdam, ανέπτυξε μια μέθοδο για την παραγωγή λεμφοκυττάρων για την καταπολέμηση του καρκίνου χρησιμοποιώντας ως πηγή πολυδύναμα βλαστικά κύτταρα.\nΓια τη μεταδιδακτορική της εκπαίδευση, μετακόμισε στο Κέντρο Καρκίνου Memorial Sloan Kettering στη Νέα Υόρκη και εργάστηκε στο εργαστήριο του Dr. Michel Sadelain. Στο εργαστήριό του εκπαιδεύτηκε σε βάθος στον σχεδιασμό, την ανάπτυξη, την κατασκευή και τις κλινικές εφαρμογές της ανοσοθεραπείας με λεμφοκύτταρα, των λεγομένων κυττάρων CAR-T. Η δουλειά της οδήγησε σε ανακαλύψεις υψηλού αντίκτυπου στον τομέα της ανοσοθεραπείας με κύτταρα CAR-T. Περιέγραψε για πρώτη φορά τη χρήση των πολυδύναμων βλαστικών κύτταρων ως πηγή για τη δημιουργία στο εργαστήριο κυττάρων CAR-T με αντικαρκινική δράση. Η μέθοδος αυτή έχει κατοχυρωθεί με πατέντα.\nΈχει λάβει πολλές διακρίσεις για την έρευνά της, όπως η υποτροφία Druckenmiller από το New York Stem Cell Foundation. Το 2015 έλαβε μια υποτροφία Marie Curie από την Ευρωπαϊκή Ένωση και επέστρεψε στην Ευρώπη, στο τμήμα αιματολογίας στο VUmc Cancer Center του Άμστερνταμ, όπου έγινε πρόσφατα επίκουρη καθηγήτρια.


Συντονιστική Επιτροπή Αγώνα Συνταξιούχων Ν. Κοζάνης: "Αλληλεγγύη στον αγώνα των συμβασιούχων στους ΟΤΑ" - e-KOZANH Συντονιστική Επιτροπή Αγώνα Συνταξιούχων Ν. Κοζάνης: "Αλληλεγγύη στον αγώνα των συμβασιούχων στους ΟΤΑ" - e-KOZANH\nHome > ΣΥΝΔΙΚΑΤΑ > Συντονιστική Επιτροπή Αγώνα Συνταξιούχων Ν. Κοζάνης: "Αλληλεγγύη στον αγώνα των συμβασιούχων στους ΟΤΑ"\nΣυντονιστική Επιτροπή Αγώνα Συνταξιούχων Ν. Κοζάνης: "Αλληλεγγύη στον αγώνα των συμβασιούχων στους ΟΤΑ"\nΧθες Τετάρτη 21 Ιουνίου 2017 συνήλθε η Συντονιστική Επιτροπή Αγώνα Συνταξιούχων Νομού Κοζάνης, για την προετοιμασία του Πανσυνταξιουχικού Συλλαλητηρίου της Τετάρτης 28 Ιουνίου 2017 και μεταξύ άλλων αποφάσισε την συμπαράσταση στον αγώνα των συμβασιούχων στους ΟΤΑ.\nΑπαιτούμε από την κυβέρνηση να φέρει στη Βουλή τη νομοθετική ρύθμιση που κατέθεσαν οι Επιτροπές Αγώνα Συμβασιούχων απ' όλη την Ελλάδα για άμεση μετατροπή όλων των συμβάσεων από ορισμένου σε αορίστου χρόνου.\nΑναρτήθηκε από e kozani στις 9:12 μ.μ.\nItem Reviewed: Συντονιστική Επιτροπή Αγώνα Συνταξιούχων Ν. Κοζάνης: "Αλληλεγγύη στον αγώνα των συμβασιούχων στους ΟΤΑ" Rating: 5 Reviewed By: e kozani


ΕΠΕΣΑΝ ΑΠΟ ΤΟ ΜΠΑΛΚΟΝΙ ΤΟΥ 6ΟΥ ΟΡΟΦΟΥ ΚΑΙ ΣΚΟΤΩΘΗΚΑΝ, ΕΝΩ ΕΚΑΝΑΝ ΣΕΞ ‹ Chios Tv | Η ενημέρωση στο διαδίκτυο\nΤραγική κατάληξη είχε η διασκέδαση της 19χρονης Anastasia Tutik και του 18χρονου φίλου της Miguel που έπεσαν από το μπαλκόνι και σκοτώθηκαν την ώρα που έκαναν σεξ στο κτιριακό συγκρότημα πολυτελών κατοικιών Knights Tower του Deptford στο νότιο Λονδίνο.\nΣύμφωνα με την Βρετανική Guardian, οι δύο νέοι έκαναν σεξ στο μπαλκόνι διαμερίσματος στον 6ο όροφο όταν για άγνωστο μέχρι στιγμής λόγο βρέθηκαν στο κενό.\nΟ 32χρονος Samson Oguntayo έβλεπαν εκείνη την ώρα τηλεόραση όταν με την άκρη του ματιού τους εντόπισαν το ζευγάρι στο απέναντι μπαλκόνι να κάνει σεξ. «Ηταν ένας άνδρας και μια γυναίκα στο μπαλκόνι. Κάθονταν, χοροπηδούσαν, φιλιούνταν, ήταν διαχυτικοί μεταξύ τους. Κάποια στιγμή το αγόρι σήκωσε την κοπέλα και την ακούμπησε στα κάγκελα. Εκείνη τύλιξε τα χέρια της στο λαιμό του. Στη συνέχεια ήρθαν οι φίλοι τους στο μπαλκόνι και διέκοψαν. Μπήκαν για λίγο μέσα. Υστερα, όμως, από 10 λεπτά βγήκαν ξανά και κάθησαν στα κάγκελα όπως την προηγούμενη φορά. Ξαφνικά έπεσαν στο κενό. Δεν ξέρω αν γλίστρισε η κοπέλα ή ο άνδρας την έσπρωξε κατά λάθος προς τα πίσω. Στη συνέχεια ακούστηκε μια κραυγή και ένας δυνατός γδούπος. Ηταν σκοτεινά δεν μπορούσαμε να δούμε. Εγώ κάλεσα το ασθενοφόρο και η σύντροφός μου πήγε κάτω για να δει τι ακριβώς είχε συμβει».\nΣύμφωνα με τις πληροφορίες στο διαμέρισμα είχε διοργανωθεί πάρτι στο οποίο εκείνη τη στιγμή παρευρίσκονταν ακόμη επτά άτομα. Οι μάρτυρες πρόσθεσαν πως αμέσως μετά το θόρυβο, εμφανίστηκαν έντρομοι στο μπαλκόνι οι φίλοι του ζευγαριού. Η αστυνομία δεν έχει δώσει περισσότερα στοιχεία για τις ταυτότητες των φοιτητών ενώ η έρευνα για τα ακριβή αίτια είναι σε εξέλιξη.\nTags: 6ος όροφος Ζευγάρι Μπαλκόνι Τραγικό Θάνατο\nΤΟΝ ΤΣΙΜΠΗΣΕ ΜΕ ΣΥΡΙΓΓΑ ΛΕΓΟΝΤΑΣ «ΚΑΛΩΣ ΗΡΘΕΣ ΣΤΟΝ ΚΟΣΜΟ ΤΟΥ AIDS»\nΕπιβεβαιωση * Time limit is exhausted. Please reload CAPTCHA. οκτώ − = τέσσερα\nΤο Παγκόσμιο Κύπελλο του 2014 θα βρίσκεται στο καθημερινό λεξιλόγιό...


«Το κορυφαίο ματς για εμάς!» - Redaroume.gr\nΑρχική/ΠΟΔΟΣΦΑΙΡΟ/«Το κορυφαίο ματς για εμάς!»\n«Το κορυφαίο ματς για εμάς!»\nΣτη σημασία του επαναληπτικού με τον Ολυμπιακό, στάθηκε ο τεχνικός της Χάποελ Μπεερ Σεβά Μπαράκ Μπαχάρ.\nΣτους ρυθμούς του καθοριστικού επαναληπτικού της προσεχούς Τετάρης με τον Ολυμπαικό ζουν κι αναπνέουν στην Χάποελ Μπεερ Σεβά.\nΕνδεικτικές του κλίματος που έχει καλλιεργηθεί στο στρατόπεδο της προσεχούς ευρωπάικής αντιπάλου του Ολυμπιακού, είναι οι δηλώσεις του προπονητή Μπαράκ Μπαχάρ μετά το επιβλητικό 5-0 επί της Χάποελ Ασκελόν για το Λιγκ Καπ.\nΟ 36χρονος τεχνικός της πρωταθλήτριας Ισραήλ τόνισε ότι η προσεχής αναμέτρηση αποτελεί το κορυφαίο ματς της χρονιάς για την ομάδα του, τονίζοντας ωστόσο ότι ακλόνητ φαβορί για την πρόκριση παραμένιε ο Ολυμπιακός\n«Είναι το κορυφαίο ματς για εμάς! Τα αποδυτήριά μας είναι εξαιρετικά. Τα παιδιά σέβονται πολύ το ένα το άλλο. Δεν βλέπω άσχημα πράγματα. Όλοι είναι ενωμένοι. Πάμε με δύναμη και ενότητα για το παιχνίδι.\nΕίναι το πιο σημαντικό ματς για την ομάδα μας τα τελευταία χρόνια. O Ολυμπιακός παραμένει το φαβορί. Εμείς όμως αποδείξαμε πως δεν είμαστε κατώτεροι. Θα μπορούσαμε να είχαμε σκοράρει εκεί. Το σκορ ήταν καλό και ελπίζουμε με τον κόσμο μας στο γήπεδό μας να έχουμε μεγάλη ώθηση και να κερδίσουμε. Πρέπει να κερδίσουμε για να δείξουμε τις δυνατότητές μας και ότι μπορούμε να πάμε στα πλέι οφ. Θα είναι ένα μεγάλο επίτευγμα για εμάς».\nCHAMPIONS LEAGUE OLYMPAIKOS PODOSFAIRO ΜΠΑΧΑΡ ΧΑΠΟΕΛ ΑΣΚΕΛΟΝ ΧΑΠΟΕΛ ΜΠΕΕΡ ΣΕΒΑ\nΜοναδικοί απόντες Σιόβας και Ομάρ\nΦιλική «τριάρα» οι Νέοι\nΤο πε και το κανε ο Τσέρι!\nΣυνεπής στο ραντεβού με την επιτυχία ο Θρύλος! (Videos)\n“Μπήκε” ο Μαντί!


Γράμμα από τη Ρωσία #23. Οι Άγιοι Τόποι της Ρωσίας - The Books' Journal\nΕίστε εδώ:Home/Στηλες/Γράμμα από τη Ρωσία #23. Οι Άγιοι Τόποι της Ρωσίας\nAleksey Kivshenko, Ο Πατριάρχης Νίκων και ο Επιφάνιος Σλαβινέτσκι αναθεωρούν λειτουργικά κείμενα.\nΟ Δημήτρης Τριανταφυλλίδης επισκέπτεται εκ νέου τη Ρωσία. Ως εκ τούτου, επιστρέφει η στήλη του με τις επιστολές του από τη χώρα των αντιφάσεων - αλλά και της τεράστιας αγάπης πολλών κατοίκων της στην πνευματικότητα. Η Μόσχα καταπίνει τη Ρωσία. Η πόλη αυτή των δεκαπέντε εκατομμυρίων κατοίκων, επεκτείνεται διαρκώς προς όλες τις κατευθύνσεις. Ήδη οι αρχές κάνουν λόγο για μια πόλη των τριάντα εκατομμυρίων κατοίκων μέχρι το 2030. Στην πρωτεύουσα της Ρωσίας συρρέουν από όλες τις περιοχές, αλλά και μετανάστες από το «Εγγύς εξωτερικό», δηλαδή τις πρώην σοβιετικές δημοκρατίες της Κεντρικής Ασίας, οι οποίοι αποτελούν και την μαύρη, φτηνή και χωρίς δικαιώματα εργατική δύναμη. Η Μόσχα κατασκευάζει ήδη την τρίτη εξωτερική περιφερειακή οδική αρτηρία, προκειμένου να ανακουφίσει λίγο την κυκλοφορία εντός και εκτός της πόλης. Η κακή κατάσταση των δρόμων αλλά και η μανία των Ρώσων να αγοράζουν τεραστίων διαστάσεων τζιπ, καθιστούν προβληματικά και οιονεί αναποτελεσματικά τα μέτρα για την ρύθμιση της κυκλοφορίας. Το αποτέλεσμα είναι ατελείωτες ώρες αναμονής μέσα στο αυτοκίνητο σε κάποια από τις λεωφόρους της πόλης. Η Μόσχα τα σαββατοκύριακα αδειάζει - κυριολεκτικά. Κάθε Παρασκευή, οι κάτοικοί της, γηγενείς και έποικοι, την εγκαταλείπουν για να πάνε στα εξοχικά τους και να απολαύσουν με άνεση τη βότκα και τις παρέες τους. Από τότε που άλλαξε ο ΚΟΚ και προβλέπονται αυστηρές ποινές φυλάκισης για τους παραβάτες, οι ρώσοι οδηγοί αποφεύγουν την κατανάλωση αλκοόλ. Όχι όλοι, φυσικά. Οι Άγιοι Τόποι της ΡωσίαςΚυριακή πρωί, ξεκινήσαμε για την πόλη Ίστρα που βρίσκεται σε απόσταση σαράντα χιλιομέτρων βορειοδυτικά της Μόσχας. Η πόλη αυτή είναι γνωστή από τις αρχές του 16ου αιώνα, και συγκεκριμένα από το 1589. Βρίσκεται σε μια πανέμορφη περιοχή, με πολλά ποτάμια, πηγές, λίμνες και, φυσικά, πυκνά δάση με οξιές, σημύδες, βελανιδιές και πεύκα. Προορισμός μας, η μονή της Νέας Ιερουσαλήμ, ορόσημο στην ιστορία του ρωσικού πολιτισμού. Κατά τη διαδρομή βλέπαμε τις εργασίες διαπλάτυνσης της εθνικής οδού. Μαζί με την ανακατασκευή των δρόμων, η Ρωσία ξαναγράφει την ιστορία της και ανακαλύπτει ξεχασμένες ή σκεπασμένες από τη σκόνη του ερειπιώνα που άφησε πίσω του το σοβιετικό καθεστώς, πληγές. Η σταυροπηγιακή μονή της Νέας Ιερουσαλήμ ιδρύθηκε το 1656 από τον Πατριάρχη Νίκωνα, ο οποίος θέλησε να αναπαραστήσει τους Αγίους Τόπους της Παλαιστίνης στη Ρωσία, προκειμένου οι απλοί πιστοί που δεν είχαν τη δυνατότητα να ταξιδέψουν στην Μέση Ανατολή του 17ου αιώνα, να μπορούν να αποκτούν μια αίσθηση του μεγαλείου της πίστης τους. Παρόμοιες σκέψεις και σχέδια, πριν από τον Πατριάρχη Νίκωνα, είχαν κάνει και δύο άλλες ιστορικές μορφές της ρωσικής εκκλησίας, ο Μπορίς Γκοντουνόφ και ο τσάρος Αλεξέι Μιχαήλοβιτς, έχοντας μάλιστα προσδιορίσει και την τοποθεσία αναπαράστασης των Αγίων Τόπων, η οποία δεν ήταν άλλη από το Κρεμλίνο της Μόσχας. Ωστόσο, τα σχέδιά τους δεν πραγματοποιήθηκαν ποτέ. Απεναντίας, ο Πατριάρχης Νίκων, αυτή η εμβληματική μορφή της ρωσικής ιστορίας, οι μεταρρυθμίσεις του οποίου προκάλεσαν το σχίσμα στην Ρωσική Ορθόδοξη Εκκλησία αλλά και τη ρωσική κοινωνία, το οποίο μέχρι σήμερα διχάζει οριζόντια τον πληθυσμό της χώρας, κατάφερε να υλοποιήσει το σχέδιό του. Οι εργασίες ξεκίνησαν με την υλοτόμηση του δάσους και την οικοδόμηση της μονής πάνω στο λόφο, για αμυντικούς λόγους. Σήμερα, περπατώντας κατά μήκος των τειχών, ο διαβάτης βλέπει την πρώτη σειρά τις πολεμίστρες απ’ όπου οι τοξότες εκτόξευσαν τα βέλη, ενώ ακριβώς από πάνω είναι η δεύτερη σειρά από πολεμίστρες, απ’ όπου οι μοναχοί έριχναν καυτό λάδι και νερό στους εισβολείς. Ο λόφος πήρε το όνομα Σιών και ο ναός της Αναστάσεως του Κυρίου που θεμελιώθηκε το 1658 είναι ακριβές αντίγραφο του ομώνυμου ναού που βρίσκεται στην Ιερουσαλήμ. Η μονή αρχικά διέθετε πολλά ξύλινα οικήματα, έργα φημισμένων Ρώσων ξυλουργών, ενώ παράλληλα λειτουργούσαν και πολλά εργαστήρια, το πιο σημαντικό από όλα ήταν εκείνο της ρωσικής κεραμικής τέχνης. Τα έργα των ανώνυμων τεχνιτών εκείνων των μακρινών αιώνων κοσμούν μέχρι σήμερα τις προσόψεις των ναών αλλά και τον εσωτερικό τους διάκοσμο. Το 1919 η σοβιετική εξουσία έκλεισε τη μονή και το 1921 τη μετέτρεψε σε μουσείο. Το 1941 οι ναζί ανατίναξαν το ναό της Αναστάσεως και πολλά βοηθητικά κτίρια. Το 1959 το μουσείο άνοιξε ξανά τις πύλες του, ωστόσο, οι επισκευές που έγιναν αφορούσαν όλα τα άλλα κτίρια, πλην του ναού της Αναστάσεως, ο οποίος παρέμεινε ερείπια. Στις 10 Νοεμβρίου 1993, ο Πατριάρχης Αλέξιος ο Β’ υπέγραψε διάταγμα, με το οποίο εξουσιοδοτούσε τον αρχιμανδρίτη Νικήτα (κατά κόσμον Λατουσκό) να διεξάγει διαπραγματεύσεις με τις αρχές της περιοχής της Μόσχας και της πόλεως Ίστρα, προκειμένου να επιστραφεί η μονή στη Ρωσική Ορθόδοξη Εκκλησία. Οι διαπραγματεύσεις διήρκεσαν έναν ολόκληρο χρόνο και το 1994 η σταυροπηγιακή μονή της Αναστάσεως του Κυρίου της Νέας Ιερουσαλήμ επανήλθε στους κόλπους της Εκκλησίας. Την ίδια χρονιά, στις 18 Ιουλίου η Ιερά Σύνοδος της Ρωσικής Ορθόδοξης Εκκλησίας διόρισε τον αρχιμανδρίτη Νικήτα ηγούμενο της μονής.\nΟ μεταρρυθμιστής Πατριάρχης ΝίκωνΟ Πατριάρχης Νίκων, κατά κόσμο Νικήτας Μίνιν ή Μινόφ, γεννήθηκε στις 7 Μαΐου 1605 και πέθανε τον Αύγουστο του 1681. Ο τίτλος του ήταν Πατριάρχης Μόσχας και Πασών των Ρωσιών, ελέω Θεού μέγας δεσπότης και κύριος, αρχιεπίσκοπος της πρωτεύουσας Μόσχας και ολάκερης της μεγάλης και μικρής και λευκής Ρωσίας και όλων των βόρειων χωρών και των παραθαλάσσιων και πολλών άλλων κρατών Πατριάρχης. Η θητεία του διήρκεσε από τις 24 Ιουλίου 1652 μέχρι και την 12η Δεκεμβρίου 1666. Πνεύμα ανήσυχο και φιλοπρόοδο συνέδεσε το όνομά του με τις μεταρρυθμίσεις που θέλησε να κάνει στη ρωσική λειτουργική παράδοση, προσπαθώντας να διορθώσει τα μεταφραστικά λάθη στα εκκλησιαστικά κείμενα και να δώσει μια ενιαία μορφή στην λειτουργική πρακτική με την ελλαδική εκκλησία. Οι μεταρρυθμίσεις αυτές προκάλεσαν ένα τεράστιο σχίσμα στη ρωσική εκκλησία με την εμφάνιση πλήθους ενδοεκκλησιαστικών κινημάτων που υπερασπίζονταν με πάθος την παλιά εκκλησιαστική τάξη πραγμάτων. Τελικά, καθαιρέθηκε από το αξίωμα του πατριάρχη, έζησε ως απλός μοναχός μέχρι το τέλος της ζωής του, οι μεταρρυθμίσεις όμως που ξεκίνησε, συνεχίστηκαν. Το σχίσμα και η ρωσική εθνική ταυτότηταΤο σχίσμα που προκάλεσαν οι μεταρρυθμίσεις του Πατριάρχη Νίκωνα αλλά και το δεύτερο, λίγες δεκαετίες αργότερα, που προκάλεσαν οι μεταρρυθμίσεις του τσάρου Πέτρου του Α’, γνωστού και ως Μεγάλου, είναι τα δύο κόκκινα νήματα που διαπερνούν ολάκερη τη ρωσική ιστορία και καθόρισαν εν πολλοίς τη ρωσική εθνική αυτοσυνείδηση και ταυτότητα. Τηρουμένων των αναλογιών μπορούμε να πούμε ότι στα δύο αυτά σχίσματα οφείλεται και η διαμόρφωση των δύο βασικών σχολών σκέψης που υπάρχουν στη Ρωσία και εναλλάσσονται στην εξουσία. Η πρώτη σχολή σκέψης είναι οι Σλαβόφιλοι και η δεύτερη οι Δυτικίζοντες ή Δυτικόφιλοι. Η Ρωσία είναι ένα άλλο σύμπαν. Ένα σύμπαν διαφορετικό από εκείνο τη Δύσης, αν και συνορεύει με αυτή, αλληλεπιδρά και, πολλές φορές, πολεμάει με αυτή. Για να καταλάβει κανείς τη Ρωσία, όμως, πρέπει να έχει υπ' όψη του ότι τα μέτρα και τα σταθμά της Δύσης δεν ίσχυσαν ποτέ και ούτε πρόκειται να ισχύσουν στο μέλλον. Ο 21ος αιώνας, όπως δείχνουν τα πράγματα, θα είναι ένας αιώνας κατακερματισμένου κόσμου, με τους διάφορους πολιτισμικούς οργανισμούς κλειστούς στον εαυτό τους και με ελάχιστες διόδους επικοινωνίας με τους άλλους. Ως προς το παράδειγμα της Ρωσίας, θα εξακολουθήσουν να ισχύουν οι στίχοι του ρώσου ποιητή του 19ου αιώνα, Φιοντόρ Τιούτσεφ :\nΜε το νου τη Ρωσία δεν την καταλαβαίνειςΜε μέτρα κοινά να τη μετρήσεις δεν μπορείς,Αυτή έχει τον δικό της χαρακτήραΜόνο να πιστεύεις μπορείς στη Ρωσία.\nΠόλη ΊστραΜονή της Αναστάσεως της Νέας Ιερουσαλήμ3 Ιουλίου 2016\nΓράμμα από τη Ρωσία # 24. Στη Μεγάλη Ηγεμονία του Βλαντίμιρ\tΓράμμα από τη Ρωσία #3. Τσάι στου Δόκτορος Ζιβάγκο\tΠροσθηκη σχολιου